Pokret Dveri: Porodična deklaracija u SO Bor - MEDIJA CENTAR BOR );\nPredstavnici Dveri u Boru obratili su se predesedniku opštine i predsedniku Skupštine opštine sa zahtevom da na prvoj sledećoj sednici Skupštine opštine Bor u dnevni red uvrste Porodičnu deklaraciju kojom bi se opština Bor obavezala na pojačanu brigu o trudnicama, bebama, deci, mladim bračnim parovima, starim i nemoćnim licima i višedetnim porodicama.\nImajući u vidu katastrofalno demografsko stanje u Srbiji koje nije mimoilšlo i opštinu Bor, odlazak mladih iz naše opštine i značaj porodice kao osnovne ćelije društva, mislimo da skupština opštine Bor treba da donošenjem ovakve deklaracije izrazi svoje jasno opredeljenje za pronatalitetnu politiku kroz niz podsticajnih mera i aktivnosti u nastupajućem periodu.\nUsvajanjem ove deklaracije, opština Bor bi učinila prvi korak ka ostvarenju našeg dugoročnog cilja – povećanja kvaliteta života bračnih parova sa decom. Nadamo se da će opština Bor postati porodična opština – prijatelj beba, dece i porodice, mesto u kome će se ugodno osećati sve generacije od deteta u majčinoj utrobi, preko mladih bračnih parova i višedetnih porodica do staračkih domaćinstava.\nSaša Stanković član uprave povereništva Dveri u Boru ističe da pitanje zaštite porodice i porodičnih vrednosti u ovom vremenu sveopšte društvene dekadencije treba da predstavlja temu koja ujedinjuje i sabira sve dobronamerne snage što će, nadamo se, u Boru i biti slučaj i očekuje da će Deklaracija naići na podršku kao što je bio slučaj sa Deklaracijom o GMO koju je aprila ove godine SO Bor usvojila na predlog Srpskih Dveri.\nSKUPŠTINE OPŠTINE BOR\nImajući u vidu demografsko opadanje, odlazak mladih iz naše opštine i značaj porodice kao osnovne ćelije društva, skupština opštine Bor donosi\nkao osnovni dokument lokalne porodične politike kojim se izvršna vlast u opštini Bor obavezuje na pojačanu brigu o bebama, deci i porodicama uopšte u našoj opštini.\nSmatramo da najveća opasnost sa kojom se Srbija i Bor suočavaju jeste odumiranje stanovništva. Svaka vlast u u opštini Bor treba da postoji sa ciljem da pospeši natalitet i da zaštiti i ohrabri porodice sa više dece. Pozdravićemo i podsticati rađanje većeg broja dece, višedetne porodice i zdrave stilove života, a ustati protiv velikog broja veštačkih abortusa, bolesti zavisnosti i gašenja života u našim selima.\nPozvaćemo Vladu Srbije da se svim trudnicama u Srbiji koje odu na trudničko bolovanje ne uskraćuje 35% od plate, i sve ćemo učiniti da tih 35% do pune plate nadoknadimo iz opštinskog budžeta ako to ne bude rešeno na republičkom nivou.\nOdržavanje porodilišta i dečije zdravstvene službe stavićemo u vrh prioriteta zdravstvene zaštite. Pojačaćamo i proširiti ulogu Savetodavnih centara pri medicinskim i obrazovnim centrima na temu zaštite reproduktivnog zdravlja i pružanja podrške trudnicama prilikom opredeljivanja za rađanje novog života, kao i svih drugih preventivnih aktivnosti u vezi sa aktuelnim problemima dece, mladih i porodice uopšte.\nUčinićemo sve da svako naselje u našoj opštini ima odgovarajuće igralište za decu, kao i da deca iz najsiromašnijih porodica dobiju mogućnost za besplatan vrtić i besplatno letovanje i zimovanje u predškolskom uzrastu, kao i besplatne udžbenike i prevoz u školskom uzrastu i veće finansijske podsticaje za studiranje.\nPostaraćemo se da pravilnik o jelovniku u vrtićima i školama bude postavljen po visokim standardima zdrave hrane bez hrane i pića koji sadrže GMO.\nKroz reformu lokalnog poreskog sistema i sistema plaćanja komunalnih usluga pružićemo olakšice višedetnim i prezaduženim porodicama, a kroz lokalni ekonomski razvoj nastojati da se pruži podrška porodičnim firmama i zadrugama, posebno povratku mladih na selo, kao i omogući prioritet pri zapošljavanju samohranih roditelja i članova u tzv. samohranim porodicama – socijalno najugroženijim porodicama u kojima nijedan član nije zaposlen.\nSređene staze i prelazi za dečja kolica, kao i besplatan parking za porodicu sa bebom ili troje i više dece biće nešto na čemu ćemo raditi u nastupajućem periodu.\nObavezujemo se na održavanje Doma za stare i nemoćne u našoj opštini, koji će pružiti utočište najstarijoj populaciji naših sugrađana kojima je ova vrsta socijalne ustanove neophodna za pristojan život u starosti.\nUradićemo socijalnu kartu porodica sa više dece u opštini Bor i omogućiti im niz povlastica i olakšica za dobijanje potrebnih dokumenata na nivou grada, korišćenje bazena, ulaz na kulturne sadržaje i sportske manifestacije, i druge pogodnosti.\nUvešćemo svečano obeležavanje Dana porodice svake godine, koji će kao manifestacija ući u kalendar prazničnih događaja u našoj opštini.\nZa praćenje sprovođenja ovih naših namera zadužujemo skupštinski Odbor za porodicu.


Ako se događaj odvija u velikoj prostoriji, možda ćete želeti da koristite režim auditorijuma da biste poboljšali zvuk za udaljene učesnike i dopustili im da čuju stvari kao što su smeh i aplauz uživo. Jednostavno uključite preklopnik režima za auditorijum da biste ga omogućili.\nObavezno testirajte ovaj režim na probi i za najbolje iskustvo nemojte da koristite ugrađeni mikrofon računara.\nNapomena: Režim auditorijuma mora biti uključen pre početka događaja i može da ga kontroliše samo prvi producent.\nVažno: Ne preporučuje se da delite video na ovaj način.\nNapomena: Nećete moći da proizvodite događaj uživo koristeći Linux.\nProveravaj zdravlje i performanse\nDa biste proveravali performanse uređaja dok proizvodite događaj uživo, izaberite stavku zdravlje i performanse na kontrolnoj tabli.\nTamo možete da pregledate mnoštvo Metrika, uključujući:\nProcenjeni propusni opseg\nKapacitet mreže, meren u Megabattu u sekundi (MB/s)\nNiska propusnog opsega može da utiče na kvalitet zvuka i video zapisa koje možete da pošaljete učesnicima.\nVreme putovanja po krugu\nBrzina mreže, izmerena u milisekundama (ms)\nDugački vremenski put može da utiče na kvalitet zvuka i video zapisa koje možete da pošaljete učesnicima.\nSnimak slanja kamere\nKoličina detalja koje kamera može da pošalje, izmerena u pikselima (p)\nMala rešenja za slanje kamere mogu da utiču na kvalitet zvuka i video zapisa koje možete da pošaljete učesnicima.\nKako konvertujete snimak kamere u digitalni signal\nSoftverski kodek može da bude neefikasan i zahteva više memorije, što može da utiče na kvalitet video zapisa koji možete da pošaljete.\nOgraničenje protoka medija\nKoliko je tim propusnog opsega dozvoljeno da se koristi za medije, izmereno u Megabittima po sekundi (MB/s)\nOve smernice za organizaciju mogu da utiču na kvalitet zvuka i video zapisa koje možete da pošaljete učesnicima.\nDa li vam org omogućava da delite ekran na sastancima\nOve smernice za organizaciju mogu da vas spreče da delite ekran uživo.\nDa li vam org omogućava da delite video na sastancima\nOve smernice za organizaciju mogu da vas spreče da delite video u programu uživo.\nNapomena: Moraćete da uključite kameru da biste dobili merenje za svaku kategoriju.


Sve veće rupe u lokalnim budžetima posledica fiskalne politike Vlade Srbije – Kruševac PRESS\nAutor Redakcija\t Poslednje ažuriranje 26.10.2017.\nVlada RS je 19.oktobra iz budžetskih rezervi prebacila gradu Beogradu 100 miliona dinara sa obrazloženjem da reaguje na „smanjenje obima prihoda grada“.\nUsvajanjem Zakona o izmenama zakona o finansiranju lokalne samouprave prošle godine,Vlada je značajan deo prihoda opština i gradova prebacila na republički nivo i time dovela u pitanje regularno funkcionisanje lokalnih samouprava, što potvrđuju izveštaji Fiskalnog saveta, kao i izjave iz nadležnog Ministarstva.\nVlada Srbije je “častila” Beograd sa 100 miliona dinara\n„Izmene Zakona o finasiranju lokalnih samouprava iz 2016. doprinele su centralizaciji i jačanju uticaja centralne vlasti na funkcionisanje lokalnih samouprava. Dakle, država je smanjila prihode lokalnim samoupravama, a sada ne znamo po kojim kriterijumima Vlada RS dodeljuje sredstva pravdajući to “smanjenjem prihoda lokalnih samouprava“, rekla je Jovana Strahinić iz Nacionalne koalicije za decentralizaciju.\n“Gradovi (Kragujevac, Beograd, Novi Sad, NIš) će se raspasti ako Vlada Srbije ništa ne preduzme“, rekao je tada predsednik Fiskalnog saveta, Pavle Petrović.\nMinistar državne uprave i lokalne samouprave, Branko Ružićje već u julu, samo 6 meseci od početka delovanja zakona, izneo brigu o finansijskom stanju lokalnih samouprava, pa čak i govorio o bankrotu. Tom prilikom je ministar Ružić govorio i o „važnom sistematskom pristupu čitave Vlade“ ovom problemu i da se „poluge“ nalaze u Ministarstvu finasija.\nU izveštaju Fiskalnog saveta republički budžet tokom 2016. godine izdvojio je iz budžetske rezerve 2,5 milijardi dinara pod obrazloženjem „potrebe da se izvrše obaveze usled smanjenog obima prihoda“ budžeta pojedinih jedinica lokalne samouprave. Najveći deo ove pomoći dat je Nišu (260 mil), Kragujevcu (220 mil), Novom Sadu (190 mil), Jagodini (130 mil), Zaječaru (115 mil), Bečeju (106) i Vranju (100 mil).\nBeogradFiskalni savetNacionalna koalicija za decentralizacijuVlada Republike Srbije


Zeleni pokret Vračar poziva sugrađane da ih podrže i da se kandiduju za zelene odbornike na Vračaru\nFoto: Zeleni pokret\nLista za izbore na Vračaru\nObjavljeno: 28.05.2020. 08:15h\nNakon odličnog odaziva sugrađana da podrže njihovu incijativu za urbane bašte i zelene krovove na Vračaru, Zeleni pokret Vračar je odlučio da se kandiduje za lokalne izbore na Vračaru. Ideja je da se okupe sugrađani oko zelene politike, borbe protiv klimatskih promena, rodne ravnopravnosti, LGBT prava, dekriminalizacija marihuane, antirasizma, članstva u EU ali i socijalne pravde. Konkretan predlog u domenu zelenih politika je izrada studije izvodljivosti, anketiranje stambenih zajednica kako bi se video puni potencijal za zelene krovove i urbane bašte na Vračaru.\nIz Zelenog pokreta Vračar kažu ‘’Rezultati našeg razgovora sa komšijama govore da preko devedeset odsto njih smatra da se na životnu sredinu ne obraća dovoljno pažnje, kao i da je trenutna zabrinutost zbog lošeg stanja opravdana. Gotovo dve trećine misli da je zagađenje već negativno uticalo na njihovo zdravlje, a neverovatnih devedest odsto podržava urbane bašte i zelene krovove kao jedno od rešenja. Imajuću u vidu ove podatke i reakcije sugrađana na peticiju odlučili smo da se borimo za predstavnike u lokalnoj skupštini kako bismo i kroz budžet izdvojili jedan deo sredstava za finansiranje zelenih krovova, zidova i bašta. To odavno više nije luksuz, već potreba.’’\nSvi zainteresovani Vračarci mogu svojim potpisom da podrže Zeleni pokret Vračar od petka, 29.maja, tokom vikenda, ali sledeće nedelje ispred gradske opštine Vračar. Takođe, Pokret poziva i odbornike i odbornice koji su saglasni sa njihovom politikom da se kandiduju ispred njih, a više o tome mogu naći na sajtu zelenipokret.org.\nZeleni pokret VračarZeleniZeleni pokretIzboriSkupljanje potpisa


Vučić: Dogovor sa Putinom spas za Srbiju - Moji Odžaci\nNaslovna/VESTI/Vučić: Dogovor sa Putinom spas za Srbiju\nDogovor o gasu sa predsednikom Rusije Vladimirom Putinom spas je za našu zemlju, jer nećemo imati problema ni sa gasom, niti sa strujom, ali ni sa grejanjem i sveukupnim snabdevanjem, poručio je danas predsednik Aleksandar Vučić.\nOn je za RTS posle razgovora sa Putinom u ruskom gradu Sočiju naglasio da su to ogromne finansijske uštede za Srbiju, ali da nije samo pitanje finansijskih ušteda, već da je to sigurnost, stabilnost i poziv investitorima da znaju,kako je rekao, da dolaze u sigurnu zemlju u kojoj ne moraju da brinu hoće li biti nestašice gasa, električne energije ili bilo čega.\nPredsednik Srbije je rekao da su se danas sa ruskom stranom vodili razgovori i o dugoročnom ugovoru, o elementima i drugim detaljima i da ostaje da se to konačno definiše u narednom periodu.\nVučić je naglasio da to nisu laki pregovori i da detalje ne sme da iznosi jer to ne bi bilo fer prema domaćinu, ali da je ono što je važno, da Srbija neće biti nezadovoljna, odnosno da ćemo biti zadovoljni i dugoročnim ugovorom.\nOn je rekao da su u politici interesi dominantni i da se uvek razgovara o tome šta ko želi i šta ko traži, ali da nema sumnje da je ovo rezultat pre svega istinskog i prijateljskog odnosa.\nDa li će Rusi da se bore za neku svoju firmu na našem tržištu, pa normalno je, to ćemo i mi da radimo ovde, to je bio uvek slučaj i to će biti uvek slučaj. Ali ovo zaista jeste bio jedan istinski i iskreno prijateljski iskorak, naglasio je Vučić.\nOn je posebno zahvalio na ličnom i korektnom odnosu ruskom predsedniku koji je pokazao, kako je rekao, veliko poštovanje za Srbiju.\nDa sam ja na njegovom mestu ne znam da li bih to uradio, da budem sasvim otvoren, tako da, mnogo mu hvala na tome i mnogo mu hvala na ličnom, korektnom odnosu koji je čak prevazišao moja nadanja, ne samo očekivanja i čovek je pokazao veliko poštovanje za Srbiju i ja sam mu beskrajno zahvalan na tome, naveo je srpski predsednik.\nVučić je rekao i da zbog određene stope inflacije dugoročno ne možemo još da govorimo o mogućim poskupljenjima cena struje i gasa, ali da sada tokom zime neće biti nikakvog povećanja i da bi to bilo besmisleno, pošto ih ne nabavljamo po višoj ceni i naglasio je da imamo ubedljivo najnižu cenu električne energije u Evropi posle Ukrajine koja je zahvaljujući nuklearkama uspevala da to održi.\nVučić je rekao i da od drugih zemalja u regionu koje imaju sve niže plate od nas, niže penzije od nas, sve imaju višu cenu električne energije.\nOn je rekao da je sa Putinom danas razgovarao o struji i o gasnim elektranama i da se preduzimaju novi koraci po tim pitanjima, a da je sa ruskim predsednikom dogovoreno da se napravi značajna svečanost povodom otvaranja TE-TO, Termoelektrane-toplane Pančevo, što je veoma važno, jer ćemo tu trošiti dodatnih preko 300 miliona kubnih metara gasa.\nTo više nije zemlja koja troši jednu milijardu kubnih metara gasa već zemlja koja će da troši skoro tri milijarde kubnih metara gasa u samo 10 godina razlike. Dakle, potpuno druga, promenjena zemlja, zato nam je sve ovo toliko važno, zato je toliko bitno i verujem da ćemo tu svečanost napraviti već tokom decembra, naglasio je Vučić.\nOn je rekao da je sa Putinom razgovarao o političkim temama i Kosovu i Metohiji i da su se dobro razumeli.\nJa sam govorio o dvostrukim standardima i o neretko licemerju u međunarodnim odnosima, predsednik Putin to prepoznaje i dobro shvata o čemu govorim, ali je tražio od mene dodatna objašnjenja, pa smo govorili o Severu Kosova, pokazivao mu i na mapi, naglasio je Vučić.\nPredsednik Srbije je rekao da je od Putina čuo i naučio mnoge stvari vezano za globalnu politiku i da postoji visoko saglasje u međunarodnim forumima, međunarodnim institucijama i organizacijama između dve zemlje.\nNajavio je i skoro potpisivanje dokumenta o strateškim-ekonomskim odnosima između Srbije I Rusije, petogodišnji plan do 2026. godine, što će, kako je naveo, biti realizovano u narednih sedam do 10 dana.\nOn je govorio o Petrohemiji, kompaniji Brose, a naglasio je da najavljene dobre vesti za Fijat nemaju veze sa Rusijom, već sa vlasnicima, Italijanima i Francuzima, ali da ne može da govori o detaljima jer je to tajno dok oni to ne saopšte.\nŠto se tiče Brose, mi smo završili dogovor i ugovor za Petrohemiju, očekuje se potpisivanje narednih dana. Jedan od naših uslova je bio da nema otpuštanja radnika, ja mislim da je to velika stvar i važan uslov, i naravno dobili garancije za buduće investiranje. To je još jedna važna stvar za južni Banat, Pančevo posle CTF i Brosa. To su dakle dobre vesti, ali i nama sigurnost da ćemo uvek imati te derivate koje su nekada od strateškog značaja , rekao je Vučić.\nPutin poštuje nezavisne lidere, Rusija nas neće ostaviti na cedilu\nOko stvari oko kojih Rusija može da pomogne Srbija neće biti ostavljena na cedilu, važna je poruka koju je danas izneo ruski predsednik Vladimir Putin, preneo je posle razgovora sa njim predsednik Srbije.\nVučić je novinarima rekao i da se dolazak ruskog predsednika u Srbiju može očekivati između maja i septembra iduće godine.\n“Uputio sam poziv i on je potvrdio, rekao je “da” i da između maja i septembra sledeće godine dolazi u Srbiju”, kazao je Vučić.\n“I u jednom takvom danu Putin je našao dovoljno vremena za Srbiju”, istakao je Vučić.\nNa pitanje koji je bio adut u njegovim rukama, Vučić kaže da nije bilo aduta, ali da je Putin govorio i suvise lepo o njemu, da to nije mogao ni da sanja.\n“On poštuje samostalne i nezavisne lidere. Nema veze da li je saglasan, on poštuje, jer takvih lidera u svetu nema mnogo koji imaju svoje ja, i vode zemlju po meri građana. On s pravom oseća da je Srbija takva zemlja”, istakao je Vučić.


Ministar Krkobabić u poseti Prokuplju - Grad Prokuplje\nMinistar bez portfelja zadužen u Vladi Srbije za regionalni razvoj i javna preduzeća Milan Krkobabić sa saradnicima,posetio je danas Opštinu Prokuplje u okviru programa podrške i sprovođenja mera ravnomernog regionalnog razvoja Srbije.\nSastanku sa ministrom prisustvovao je narodni poslanik Darko Laketić,načelnik Topličkog upravnog okruga Nebojša Vukadinović,predsednik Opštine Prokuplje Aleksandar Simonović,predsednici drugih topličkih opština ,kao i predstavnici zadruga i poljoprivrednika iz Toplice.\n-Obilaskom Topličkog okruga završavamo posete okruzima i predstavljanjem programa mera ravnomernog regionalnog razvoja Srbije,a sve s ciljem da sačuvamo srpska sela,da im omogućimo da žive,rekao je Krkobabić obraćajući se novinarima.\n-Ono što ćemo prvo učiniti to je revitalizacija postojećih zadruga i osnivanje novih. Planiramo da u naredne tri godine u 500 velikih sela u Srbiji formiramo ili stavimo na zdrave noge 500 zadruga . Za tu namenu iz budžeta Republike Srbije izdvojeno je 25 miliona evra,istakao je Krkobabić.\nPrema njegovim rečima pokretanje privredne aktivnosti je udarni ekonomski deo programa koji podrazumeva i unapređenje infrastrukture u smislu izgradnje zdravstvenih ambulanti ,pošta, škola,crkava i naravno zadruga kako bi srpsko selo funkcionisalo na najbolji način.\nKako je istakao Krkobabioć u interesu poljoprivrednika je njihovo povezivanje u zemljoradničke zadruge.\n-Cilj je da objedinimo mala poljoprivredna gazdinstva kojih u Srbiji ima oko 631.000,na kojima radi oko 1.400.000 ljudi. Oni rade nevidljivo,niko ne tretira te male parcele od po 2,5 hektara u proseku na kojima ljudi sebi obezberđuju egzistenciju,podvukao je Krkobabić.\nOn je posebno naglasio da ova Vlada planira da uloži velika sredstva baš u tu oblast i da je to odlika samo ove Vlade ,odnosno da ni jedna prethodna na ovaj način nije brinula o malim poljprivrednim proizvođačima.\n-Vreme je da se i tu uloži novac a radi se o velikoj sumi novca koji je namenjen za postojeće zadruge i to u iznosu do 100 hiljada evra,ali iza novoformirane za koje je planirano 50 000 evra inicijalnih sredstava,precizirao je Krkobabić.\n-Od sledeće godine počeće formiranje složenih zadruga za šta je planirano od 500.000 evra do milion evra. To su zadruge koje bi po vertikali povezale već formirane i omogućile bi takozvanu višu bazu prerade odnosno da ono što proizvedemo i preradimo,damo nekom i da nam to izveze što bi rešilo aktuelne i velike probleme proizvođača sa otkupom i plasmanom poljoprivrednih proizvoda,kazao je ministar.\nMinistar Krkobabać u društvu sa predstavnicima lokalne samouprave obišao je i poljoprivredno gazdinstvo Vladana Orlovića u selu Resinac nadomak Prokuplja i upoznao se načinom proizvodnje u tom uglednom poljoprivrednom gazdinstvu.


Ova verzija modela Ignis poseduje unapreðeni AllGrip sistem – automatsku aktivaciju pogona na sva èetiri toèka, a u svom segmentu, Ignis je jedan od retkih modela koji nude ovakvo tehnièko-tehnološko rešenje.\nKako funkcioniše AllGrip? U normalnim uslovima vožnje, ukljuèen je samo pogon na prednje toèkove, ali èim senzori u prednjim toèkovima prepoznaju slabije prijanjanje pneumatika za podlogu (na klizavim zemljanim terenima, na asfaltu pod snegom, ledom ili dubljim slojem vode), obrtni momenat se pod „komandom“ sistema pogona na sva èetiri automatski raspodeljuje i na zadnju osovinu.\nOva verzija Ignisa poseduje još nekoliko savremenih elektronskih sistema, kao što su automatsaka podrška u koèenju u sluèaju opasnosti od sudar, praæenje saobraæajne trake kojom se vozilo kreæe, radar za detekciju pešaka, Hill Hold (pomoæ pri pokretanju vozila na uzbrdici), Hill Descent (pomoæ pri spuštanju niz brdo)...\nAutomobil dobija pogon od benzinskog DualJet motora zapremine 1.242 cm3 sa 90 ks koji na 100 kilometara u proseku potroši manje od pet litara goriva. Na raspolaganju je i širok spektar boja, a za vozila po specijalnoj želji kupca, rok isporuke je od 15 do 20 dana.\nViše podataka o ovom modelu i njegovu cenu možete saznati na sajtu uvoznika i prodavca.


Bryan Adams: Beograd dočekuje svetsku zvezdu u Novembru\nNajpoznatiji kanadski roker, Bryan Adams održaće koncert u Beogradu nakon 13 godina. Spektakularni nastup u najavi održaće se u Štark areni, i to 10.novembra 2019. tri dana pre najavljenog koncerta u Skoplju. Poznat po sjajnim baladama, odličnoj svirci i neverovatnoj energiji, Adams je uvrstio Beograd u svoju ’’Shine A Light’’ turneju, nazvanu po istoimenom novom albumu koji se nedavno pojavio u prodaji.\nUlaznice za koncert u prodaji će se naći 11. juna na blagajni Štark arene, kao i na svim prodajnim mestima Ticket Visiona i online na www.tickets.rs po sledećim cenama:\n3.700,00 dinara (parter)\n3.950,00 i 4.500,00 dinara (tribine)\nSlušaoci naših radio stanica već su čuli prvi singl, obradu čuvene pesme ’’Whiskey In The Jar’’ koja je pokupila odlične kritike. Ipak, većina fanova nestrpljivo očekuje hitove koji su proslavili ovog izvođača, među kojima su „Summer Of ’69″, „Everything I Do, I Do It For You“, „Please Forgive Me“, „Run To You“ i „Have You Ever Really Loved A Woman“.\nBryan Adams rođen je popularni kanadski pevač, kompozitor i producent. Adams se u Kanadi i SAD proslavio albumom „Cuts Like A Knife“ iz 1983. godine, dok ga je album „Reckless“ izdat sledeće godine lansirao u svetsku slavu. Na njemu su se našle neke od najpoznatijih pesama među kojima su „Run To You“ i „Summer Of ’69“. Za svoje doprinose muzici Adams je osvojio mnogo nagrada i nominacija, među kojima su 20 Juno nagrada, 15 nominacija za nagradu Grammy među kojima osvojena nagrada za „Najbolju pesmu za film ili televiziju“. Pored toga dobitnik je nagrada MTV, ASCAP i American Music, 5 nominacija za Golden Globe i tri nominacija za Oskara za filmsku muziku.\n2019 Bryan Adams koncert u Beogradu\nHAMMERFALL odali počast švedskim bendovima u novom spotu


Makron: Svijet je na prekretnici - mojKontakt portal - Radio Televizija Kontakt\nMakron: Svijet je na prekretnici\nFrancuski predsjednik Emanuel Makron izjavio je danas da će voditi zemlju kroz novu kriznu eru ukoliko osvoji drugi mandat na izborima sljedećeg mjeseca, te da je svijet na prekretnici, a da Francuska može da utiče na situaciju.\nAnkete u prethodnih nekoliko sedmica pokazuju da Makron ubjedljivo vodi ispred ostalih kandidata i da birači podržavaju njegove diplomatske napore prije i tokom rata u Ukrajini.\nOčekuje se njegova pobjeda u prvom krugu izbora 10. aprila i trijumf u drugom krugu 24. aprila.\n“Nalazimo se na prekretnici, a mi možemo da napravimo razliku”, rekao je Makron na konferenciji za novinare na kojoj je ukazao na rat na vratima EU i globalni izazov koji predstavljaju klimatske promjene.\nOn je naveo da su njegovi planovi za drugi mandat “usidreni u sadašnjem trenutku, u kojem se tragedija vratila u istoriju”.\nMakron je naglasio da je ključni cilj da Francuska u većoj mjeri sama zadovoljava svoje potrebe i najavio velike investicije u poljoprivedu i industriju, kao i gradnju više nuklearnih reaktora i jačanje armije.\nFrancuski predsjednik rekao je da želi da izgradi “evropski metaverzum” koji bi bio konkurentan američkim tehnološkim gigantima, kako bi Evropa bila samostalnija i na tom polju, prenose agencije.\nBanjaluka: Ulice i naselja bez struje u petak\nStanivuković podnosi krivičnu prijavu protiv Davidovića, on uzvraća istom mjerom


Nakon smjene na mjestu predsjedavajućeg, Predsjedništvo BiH usvojilo Prijedlog zakona o Budžetu - Istinomjer\nDemantujući tvrdnje člana Predsjedništva BiH, Milorada Dodika da je moguća blokada državnih institucija ukoliko ne dođe do usvajanja zakona o Budžetu za 2019. godinu, trenutni predsjedavajući Predsjedništva BiH, Željko Komšić najavio je da će sa svoje strane poduzeti sve potrebne korake u pravcu usvajanja pomenutog zakona.\nTako je krajem juna tekuće godine Komšić pored ostalog podsjetio da “nije moguća finansijska blokada rada institucija Bosne i Hercegovine, jer je Ustavom BiH onemogućena takva blokada”, te tom prilikom najavio:\nSa svoje strane učiniću sve da Predsjedništvo BiH razmotri nacrt budžeta koji dođe od Vijeća ministara i odmah se u formi prijedloga uputi prema Parlamentarnoj skupštini na konačno usvajanje.\nŽeljko Komšić, 30.06.2019.\nUbrzo nakon što je preuzeo funkciju predsjedavajućeg Predsjedništva BiH, Komšić je delegirao ovo pitanje, te je na vanrednoj telefonskoj sjednici 31.07.2019. godine Predsjedništvo BiH usvojilo Prijedlog zakona o Budžetu institucija Bosne i Hercegovine i međunarodnih obaveza BiH za 2019. godinu.\nPodsjećamo, tokom predsjedavanja Milorada Dodika, ovo pitanje je još od početka 2019. godine čekalo da dođe na dnevni red Predsjedništva BiH.\nU skladu sa procedurama, usvojeni Prijedlog upućen je na razmatranje i usvajanje Parlamentarnoj skupštini BiH.\nOvim Istinomjer obećanju Željka Komšića u vezi usvajanja Prijedloga zakona o Budžetu institucija Bosne i Hercegovine i međunarodnih obaveza BiH za 2019. godinu od strane Predsjedništva BiH daje ocjenu ispunjeno.


Град наставља да помаже здравстене установе\nGradonačelnik Grada Požarevca i komadant Štaba za vanredne situacije Saša Pavlović je na konferenciji za medije istakao da je Gradsko veće na predlog štaba donelo odluku da finansira dodatnih sedam lekara, pet za Dom zdravlja Požarevac i dva za DZ u Gradskoj opštini Kostolac, koji su prekopotrebni zbog borbe protiv epidemije korana virusa. Takođe donete su i odluke da se nastavi sa finansiranjem dezinfekcije prostorija Opšte bolnice, Doma zdravlja i Policijske uprave. On je dodao da je pre nekoliko dana uvedena vanredna situacija zbog povećanja broja obolelih od korona virusa i da iz tog razloga apeluje na građane da se pridržavaju svih propisanih epidemioloških mera od strane republičkog kriznog štaba kako bi pomogli našim zdravstenim radnicima koji rade u teškim uslovima.\nTrenutno je u požarevačkoj kovid bolnici 195 pacijenata koji su aktivno oboleli od virusne infekcije COVID-19, a 120 radnika je u karantinu. Pet pacijenata je intubirano, 12 pacijenata je na neinvazivnoj metodi davanja kiseonika (putem maske), rekao je Pavlović.Dnevno se obavi oko 150 pregleda dnevno u kovid ambulanti, a veliki problem po rečima gradonačelnika predstavljaja čekanje na pregled. Povodom tog problema biće održan sastanak sa direktorkom Doma zdravlja i medicinskim osobljem. U Domu zdravlja Požarevac devet doktora i 15 medicinskih sestara je pozitivno na COVID-19. Medicinske sestre nemaju simptome i nalaze se u karantinu. Pet doktora i 10 medicinskih sestara trenutno je u ispomoći u bolnici kako bi se prebrodio ovaj talas virusa.\nPo jučerašnjem dnevnom izveštaju ZZJZ Požarevac na teritoriji Požarevca bilo je 20 pozitivnih na COVID-19, što predstavlja pad obolelih u odnosu na prethodne dane.\nBilo je reči i o peticiji povodom prikupljanja novčane pomoći za obolelu decu, putem koje se traži da se sredstva od Nove godine preusmere za njihovo lečenje.\nPavlović je rekao da i pored velike želje to nije zakonski moguće, traženo je mišljenje od stručnih službi koje su rekle da zakon ne dozvoljava da lokalna samouprava uplaćuje bilo kakve donacije i upravo iz tog razloga on moli građane da imaju razumevanje zašto taj novac ne može da se preusmeri. Da je to bilo moguće siguran sam da bi to učinile i prethodne vlasti istakao je gradonačelnik. On je obećao da će svojim ličnim zalaganjem kontaktirati sve privrednike Grada Požarevca u cilju prikupljanja sredstva za bolesnu decu.\nKada je u pitanju rasveta za Novu godinu nje će biti:\n“Smatram da pre svega našoj deci ne treba oduzeti radost Nove godine jer smatram da naša deca u sumornim i depresivnim danima, kao i sami građani bi voleli da imaju okićen grad.”


Potpuno novi Mercedes S-klase stiže 2020. godine – BiGportal.ba\nMercedes radi na potpuno novoj generaciji modela S-klase, a novi izvršni direktor kompanije je potvrdio da će taj automobil na tržište stići 2020. godine i to sa trećim nivoom polu-autonomne tehnologije vožnje.\nNaime, u jednom intervjuu, Ola Kalenius, čovek koji će ulogu izvršnog direktora kompanije preuzeti od simpatičnog brke Ditriha Zečea, je izjavio: “Idemo ka trećem nivou autonomne vožnje koji će, nadamo se debitovati na novoj generaciji modela S-klase”. Dodao je i da će ta tehnologija na novom modelu biti dostupna kao opcija, te da će se ubrzo nakon toga proširiti i na ostale modele iz game kompanije.\nS obzirom da je Audi već predstavio svoj model sa takvom tehnologijom (novi A8 koji je bio kod nas na testu), Mercedes i BMW vode jednu vrstu trke u “naoružanju svojih modela ovom tehnologijom”. Naravno, ljudi iz Mercedesa očekuju da će izaći kao pobednici iz te trke, s obzirom da produkcijska verzija modela iNext neće biti predstavljena pre 2021. godine.\nTreći nivo autonomne vožnje je značajno unapređenje u odnosu na drugi nivo u koji spada Teslin Autopilot i trenutna tehnologija kompanije Mercedes. “Društvo inženjera autoindustrije” (SAE) treći nivo autonomne vožnje opisuje kao sistem koji pruža “kondicionalnu autonomiju” što znači da vozač “može prepustiti upravljanje samom vozilu, ali mora biti spreman da reaguje u svakom trenutnku i da ponovo preuzme kontrolu”. Kalenius nije govorio o detaljima, ali je ranije naveo da će ta tehnologija biti dostupna po ceni koja je slična drugim opcijama na modelu S-klase. To nikako nije precizno, ali da napomenemo da “Paket sistema za asistenciju vozaču” na modelu S450 trenutno košta oko 2.000 dolara.\nZa sada se ne zna puno toga o novom modelu, ali na osnovu špijunskih fotografija vidimo da će on imati “evolucionarni” dizajn i novi enterijer sa još većom digitalnom instrument tablom.


ZASLUŽENO: Juniori Dinamika šampioni Srbije! -\nTOPICS:Juniorska košarkaška liga SrbijeKK DinamikKLSKošarkaSport\nPosted By: Sport Extra 08/05/2022\nJuniorska ekipa Dinamika postala je šampion Srbije. Na završnom turniru u Kragujevcu ekipa Milana Josića eliminisala je na putu ka finalu Partizan, pa Crvenu zvezdu, a onda u borbi za trofej savladala Borac iz Čačka 74:62 (17:21, 22:18, 23:17, 12:6) i prvi put u istoriji kluba sa Dorćola postala državni prvak u juniorskoj ligi.\nI u trećem meču na turniru Dinamikov vođa bio je odlični Ilija Milijašević sa 24 poena, a dabl-dabl učinak ostvario je Stefan Dabović sa 20 poena i 11 skokova. Taj tandem pratio je Uroš Paunović sa 10 koševa.\nOvi igrači su doneli titulu juniorskog prvaka na Dorćol: Vukomanović, Milijašević 24 (ind. 25), Stefanović 6 (ind. 14), Živković, Ristić 6 (ind. 7), Dronjak 6 (ind. 2), Aščerić, Vojinović 2 (ind. 3), Maly, Dabović 20 (11 skokova, ind. 23)\nPROČITAJTE JOŠ: DRAMA U LAKTAŠIMA: Desetkovana Zvezda na Reglendovim krilima do pobede nad Igokeom!\nNajbolji strelac ligaškog dela takmičenja je Luka Kulundžić iz Novog Pazara, koji je tokom lige ukupno postigao 511 poena, odnosno prosečno 23,2 poena po meču. MVP ligaškog dela je takođe Luka Kulundžić sa 580 indeksnih poena, odnosno 26,4 po utakmici.\nU najbolju petorku ligaškog dela takmičenja izabrani su Čedomir Matić (Sloboda), Nikola Topić (Crvena zvezda MTS), Ognjen Matović (Crvena zvezda MTS), Ognjen Stanković (Partizan NIS) i Đorđe Ćurčić (Borac). Pehare i prigodne poklone uručio je selektor muške seniorske reprezentacije Srbije Svetislav Pešić i bivši košarkaš Bogoljub Đurić.\nNajbolji strelac finalnog turnira je Đorđe Ćurčić iz Borca sa ukupno 76 poena, odnosno 25,3 po meču. MVP igrač finalnog turnira je Đorđe Ćurčić iz Borca, sa ukupno 75 indeksnih poena, prosečno 25 po utakmici, a priznanje i prigodan poklon dao mu je Bogoljub Đurić. Zlatne medalje za prvo mesto ekipi Dinamika VIP Pej dodelili su Svetislav Pešić i Nenad Krstić. Šampionski pehar uručio je predsednik KSS Predrag Danilović.\nPROČITAJTE JOŠ: ZVEZDA U ODABRANOM DRUŠTVU: Poznat spisak timova koji će učestvovati u Evroligi sledeće sezone!\nCRVENO-BELI SU ŠAMPIONI SRBIJE: Hol i Dobrić nosili…\nBORJAN: Kako stoje stvari, i dalje ćemo biti…\nBe the first to comment on "ZASLUŽENO: Juniori Dinamika šampioni Srbije!"


Antić: Ne postoji politički vođa ovog protesta, ko izađe prvi pred policiju je vođa - Društvo - Dnevni list Danas\nPočetna » Društvo » Antić: Ne postoji politički vođa ovog protesta, ko izađe prvi pred policiju je vođa\n2Piše: FoNet 24. marta 2019. 10.48\nGlumica Hana Selimović poručuje da je potrebno najopštije ujedinjenje bazirano na elementarnim pravima koje zahtevaju građani na protestima „Jedan od pet miliona“.\nOna smatra da je postalo nebitno kako će se čovek politički odrediti, jer će uvek naići na ostrašćenu grupu koja će ga etiketirati ili osuditi. „Nenormalno je, ako si na ulici, da to znači da si sa Dverima. Ako nisi na ulici, da to znači da si za Vučića“, izjavila je Selimović za serijal Kvaka 23 Novinske agencije FoNet.\nPrema njenom stavu, „sve je to postao jedan simulakrum pakla u kome nam se oduzima mogućnost da mi budemo mi, sa sopstvenim kritičkim mišljenjem, bez da nam se zalepi etiketa da sledimo nekog vožda“.\nSelimović tvrdi da ovo više nije podeljeno, već „razvaljeno društvo“, dok su podele, meandriranja u jedu i napadima jednih na druge, takve i tolike da „onaj protiv koga bi trebalo da se borimo samo trlja ruke“.\nSlično njoj, i Antić naglašava da su protesti „Jedan od pet miliona“ građanski, baš kao što su bile i tromesečne demonstracije 1996. i 1997.godine. Te demonstracije su formalno vodile vođe stranaka, podseća Antić, koji je i sam u njima aktivno učestvovao, kao jedan od studentskih lidera.\n„Kvalitet ovog protesta je u tome što su u njemu mnogi ljudi, koji nisu pristalice Saveza za Srbiju, prepoznali protest za neke veće vrednosti“, ocenio je on u razgovoru sa novinarkom Tamarom Skrozza.\nPo njemu, ne postoji politički vođa ovog protesta, što je prednost, ali i moguća mana u ad hok situacijama, poput prošlonedeljnog upada u Radioteleviziju Srbije. Tada, kako ukazuje Antić, onaj ko prvi izađe pred policiju automatski postaje vođa. Iako napominje da nije istomišljenik Dveri, on smatra da na domaćoj političkoj sceni nedostaje strast koju je taj pokret pokazao.\n„Mi imamo malo takvih koji su spremni da izađu pred kordon. U jednom trenutku, nestala je ta volja“, rekao je Antić. „Neki su izašli iz toga zato što su previše racionalni, a neki nikad nisu ni imali tu strast“, objasnio je on i podsetio na reči bivšeg predsednika Urugvaja Muhike da politika bez strasti ne može biti uspešna.\nOboje sagovornika FoNeta ocenjuju da u Srbiji ne postoje uslovi za reguarno delovanje opozicije. Antić napominje da u svakoj normalnoj, modernoj državi, vlast neguje opoziciju kao svoj korektiv, a da ovde opozicije zapravo i nema, dok su građani jako nezadovoljni.\n„Ljudi će reći da je za to kriva opozicija. E, pa nije“, uveren je Antić, koji smatra da je za stanje sa opozicijom i stanje parlamentarizma „uvek kriva vlast“. Selimović je, međutim, predočila da ovde postoji pitanje krnje, kompromitovane opozicije za kojom ljudi neće da idu. Ipak, po njoj, najveći problem jeste društvo koje ne nudi plodno tlo za bilo kakvu zdravu političku opciju.\n„Jedan od mojih osnovnih motiva da izađem je upravo to – omogućite nam društvo u kojem je moguće da se rodi neko nov, zbog koga se neću brinuti zašto sam s njim na ulici“, obrazložila je Selimović za FoNet.\n1 od 5 miliona, Čedomir Antić, građani, Hana Selimović, Protesti\n24. marta 2019. u 12.06\nEno ti „nov“ Sergej, i umuknite više, utopisti!\nTako je Čedo moj m,alo mlađi kolega sa fakulteta.Jedan od retkih na političkoj sceni koji vredi kao čovek.I do pre 20 dana sam bio pred i sa tobom ali više ne.Posle 4 godine evo me ponovo u EU firmi.Za svoju borbu sam dobio desetine prekršajnih i jednu krivičnu prijavu ali ih se nikada nisam bojao.Ja sam za dvadeset dana završio papire za EU firmu a ovi nemogu da uđu dve decenije.Svakom prema zaslugama i vrednosti na tržištu rada.


Kompanija ComTrade potpisala ugovor o stipendiranju priprema Emira Bekrića za OI u Riju Kompanija ComTrade potpisala ugovor o stipendiranju priprema Emira Bekrića za OI u Riju – Personal magazin\nU prostorijama Kompanije ComTrade-a danas je potpisan sponzorski ugovor sa Atletskim savezom Srbije, našim reprezentativcem Emirom Bekrićem i njegovim trenerom Mirjanom Stojanović kojim se u naredne tri godine obezbeđuje novac…\nU prostorijama Kompanije ComTrade-a danas je potpisan sponzorski ugovor sa Atletskim savezom Srbije, našim reprezentativcem Emirom Bekrićem i njegovim trenerom Mirjanom Stojanović kojim se u naredne tri godine obezbeđuje novac za njihov program priprema za Rio 2016. Raduje nas što je i nakon dugogodišnje podrške srpskoj atletici, Kompanija ComTrade ponovo u prilici da doprinese njenim novim uspesima.\nIspred Atletskog saveza Srbije, ovom prilikom se obratio generalni sekretar, Slobodan Branković: „Pre svega bih želeo da se zahvalim medijima koji nam zaista poslednjih nekoliko meseci poklanjaju veliku pažnju, kao i kompaniji ComTrade na dosadašnjoj pomoći, i na ubudućoj. Prošli put sam ukazao na malu podršku velikih kompanija, a danas je naša organizacija zaista dobila ono što zaslužuje. Naši atletičari su najbolji sportisti Evrope i svakako da ovo sve zaslužuju. Zahvaljujem se podršci ComTrade-a i radujem se nastavku saradnje“.\n„Kompanija ComTrade stipendiraće atletskog reprezentativca Emira Bekrića i njegovog trenera Mirjanu Stojanović sa ukupno 2300 eura u dinarskoj protivvrednosti svakog meseca u naredne tri godine. Ovim je naša kompanija postala još jedan član sponzorskog pula ASS-a za program priprema za Rio2016.godine,“ rekao je Ljubomir Ristić, direktor marketinga ComTrade-a. On je istakao da se nada da će se i druge kompanije pridružiti podršci našim atletičarima, kako bi kraljici sportova bili obezbedjeni još bolji uslovi za rad.\n„Zahvaljujem se ComTrade-u što je najzad i nas trenere uvrstio u sponzorstvo, jer su treneri neophodni za uspeh atletičara. Našu zahvalnost najbolje ćemo pokazati našim rezultatima“, izjavila je Mirjana Stojanović, trener našeg reprezentativca Emira Bekrića.\nI za kraj reč je pripala Evropskom šampionu na 400m prepone do 23. godine, najbržem Evropljaninu ove godine i trećem na svetu, Emiru Bekriću:\n„Hvala vam što ste ovoliku pažnju posvetili kraljici sportova atletici. Počastvovan sam što je kompanija ComTrade prepoznala pravi uspeh i što je odlučila da produži dugogodišnju saradnju. Dug je put do Ria 2016.godine, ali svakako da sada rasterećeni ulazimo u trenažni proces, i bićemo spremni da na Olimpijskim igrama zasijamo u punom sjaju.“\nKompanija ComTrade potpisala ugovor o stipendiranju priprema Emira Bekrića za OI u Riju was last modified: October 1st, 2013 by Redakcija\nAtletski savez SrbijeComtradeEmir Bekrić\nSamsung ChatON sada ima 100 miliona korisnika\n24. godišnjica kompanije OSA Računarski inženjering


Beneton se dogovorio sa Bjelicom\nKlaudio Koldebela, novi generalni menadžer Benetona, na svom predstavljanju medijima istakao je da će srpski reprezentativac Nemanja Bjelica igrati u Trevizu ukoliko ne potpiše NBA ugovor.\nInformacija da je Nemanja Bjelica potpisao trogodišnji ugovor sa Benetonom pojavila se uoči NBA drafta 24. juna na kojem ga je kao 35. pika birala Minesota. Mladi as je demantovao dogovor sa "ujedinjenim bojama" i pomenuo da se za njega interesuje rimska Lotomatika.\nPodsećamo, ugovor sa Benetonom nedavno je potpisao naš reprezentativac Stefan Marković.\nPAO DOGOVOR Više nema prepreka za Zvezdine transfere, Bjelica i crveno-beli pronašli zajednički jezik\nEVROLIGA - POČELA! Nenadić predstavljao Zvezdu na sastanku igrača, uskoro RASPORED UTAKMICA


Crvena zvezda potpuno renovira tim – Nadlanu.com\nSvođenje računa izgleda ovako: ugovori na kraju sezone ističu Nikoli Mikiću, Mendešu Kaduu, Stevanu Reljiću i Nikoli Petkoviću, dok ugovor o pozajmici ističe Luisu Garidu. Male su šanse da će bilo ko od ove petorice i naredne godine nositi crveno-beli dres, pogotovo jer Mikić i Kadu još uvek nisu odgovorili na ponudu za novi ugovor.\nNaredne sezone u klubu neće biti ni Nikola Maksimović, koji je odavno prodat investicionom fondu Pinija Zahavija, potom Jovan Krneta i Natanijel Asamoa.\nUz dobru ponudu, iz kluba mogu da odu Luka Milivojević, Ognjen Mudrinski, Srđan Mijailović, Boban Bajković, Nenad Milijaš, Filip Kasalica i Filip Mladenović.\nKako trenutno stoje stvari, Zvezdu bi u narednoj sezoni trebali da vode Uroš Spajić, Aleksandar Pantić, Vukan Savićević, Ognjen Ožegović, Luka Milunović, Marko Vešović i Stefan Mihajlović, kao i Darko Lazović, koga prethodno očekuje duža pauza zbog teške povrede ligamenata.\nOčekuje se i da veći broj igrača iz mlađih kategorija bude priključen prvom timu. Tu se pre svega misli na momke koji će biti u konkurenciji za meč poslednjeg kola protiv Vojvodine Jović, Stojanović, Brajović, Grujić, Grčić, Jakšić, Stojković, Čikić, Lazić, Karaklajić.\nS obzirom da je Zvezda u besparici i da “visi” izlazak u Evropu, pitanje je ko bi mogao naredne sezone da pojača redove kluba iz Ljutice Bogdana.


PREDSEDNIK OPŠTINE STARI GRAD OBIŠAO JE RADOVE KOJI SE IZVODE NA KROVU DESETOSPRATNICE U KOJOJ JE NEDAVNO IZBIO POŽAR – Stari grad\nStari grad » Vesti » PREDSEDNIK OPŠTINE STARI GRAD OBIŠAO JE RADOVE KOJI SE IZVODE NA KROVU DESETOSPRATNICE U KOJOJ JE NEDAVNO IZBIO POŽAR\nPREDSEDNIK OPŠTINE STARI GRAD OBIŠAO JE RADOVE KOJI SE IZVODE NA KROVU DESETOSPRATNICE U KOJOJ JE NEDAVNO IZBIO POŽAR\nObjavljeno 18. 11. 2020. 18. 11. 2020.\nMarjanović: Najvažnije je da se Minja oporavi, a sanacija krova zgrade u kojoj je izbio požar biće gotova da kraja godine.\nPredsednik opštine Stari grad Radoslav Marjanović obišao je danas Donji Dorćol i zgradu u Visokog Stevana 27, na kojoj su počeli radovi na popravci krova koji je izgoreo u požaru 27. oktobra ove godine.\nSanacija dela teško oštećenog krova omogućiće stanarima ove dorćolske višespratnice da se vrate normalnom svakodnevnom životu, a vlasnicima oštećenih stanova da ih renoviraju.\nNa pročelje desetospratnice postavljena je skela koja radnicima omogućava bezbedan rad na sanaciji izgorelog dela krova, a popravku, kako je prilikom izbijanja požara i najavio predsednik opštine, zajedno finansiraju Gradska opština Stari grada i JKP Gradsko Stambeno.\n„Radovi iznose 2 miliona i šesto sedamdeset hiljada dinara. Ovo je primer kako kroz saradnju naše opštine i gradskih komunalnih preduzeća rešavamo probleme građana, posebno u ovakvim vanrednim situacijama. Očekujemo da se sanacija završi u narednih mesec, mesec i po dana, u zavisnosti od vremenskih uslova“, rekao je tom prilikom predsednik Marjanović i dodao da je najvažnije da se petnaestogodišnja Minja, sa čijom porodicom je u kontaktu, oporavlja posle druge operacije.\n„Našoj hrabroj Starograđanki poklonili smo lap top da bismo joj olakšali period oporavka i kako bi mogla da prati školsku nastavu, po izlasku iz bolnice. Kada se oporavi upoznaće se sa petoricom hrabrih momaka kojima dugujemo neizmernu zahvalnost i koji su postali pravi heroji našeg grada posle zajedničkog podviga kada su nesebično spasili Minju iz požara“ naglasio je predsednik opštine.\nOpština Stari grad je ove mlade, hrabre ljude koje su pokazali solidarnost, humanost i prisebnost onda kada je to trebalo simbolično nagradila sa po 15 hiljada dinara.\nDonji Dorćol je u poslednjih nekoliko meseci bogatiji i za dva nova dečja igrališta – u Despota Đurđa i u Dubrovačkoj ulici, kao i za novouređeni parking prostor sa trideset mesta na nekad zapuštenom javnom prostoru u Dubrovačkoj 22\n„Ovakvi projekti uređenja javnih površina koje na inicijativu građana ovog kraja sprovodimo sa javnim komunalnim preduzećima je suština opštinske politike. U narednom periodu će ih biti još više širom Starog grada. Naš cilj je da uređenjem manjih javnih i zelenih površina podignemo ukupni kvalitet svakodnevnog života Starograđana“, naglasio je predsednik opštine Stari grad i najavio projekat uređena ulaza stambenih zgrada za koji će od januara moći da konkuriše 1798 registrovanih stambenih zajednica.\n„Očekuju nas i novi besplatni programi za naše najmlađe i najstarije sugrađane, čiju dinamiku realizacije će odrediti epidemiološka situacija. Važno da se u sve programe i projekte uređenja strogradskih javnih površina sa svojim inicijativama i predlozima uključi što više naših sugrađana, jer je bolji život Starograđana naš zajednički cilj“, poručio je tokom obilaska Donjeg Dorćola predsednik opštine Stari grad Radoslav Marjanović.\nPrethodni članakPrethodno IZMENE JAVNOG PREVOZA TOKOM IZVOĐENJA RADOVA ULICI CARA DUŠANA\nSledeći članakSledeće Usluge održavanja softvera za rad kontakt centra


Vučić se uputio na hitan sastanak s predstavnicima Srba na Kosovu\nDRAMATIČNO STANJE NA TERENU\nPredsjednik Srbije Aleksandar Vučić uputio se u Rašku, na jugozapadu Srbije, na hitan sastanak s predstavnicima Srba na Kosovu i Metohiji, javlja Blic.\n13.10.2021. u 12:16\nVučić se na taj potez odlučio, piše srpski portal, nakon što je kosovska policija upala u sjeverni dio Kosovske Mitrovice, a u tekstu se tvrdi da je u Zvečanu teško "povrjeđen Srbin koji je upucan s leđa".\nU Sjevernoj Mitrovici u tijeku je akcija kosovske policije, koja koristi šok bombe i suzacac, a nekoliko stotina građana blokiralo je više ulica, čuju se sirene za uzbunu, piše Kosovo online, a navodno se radi o "akciji za sprečavanje krijumčarenja robe".\nGrađani su na ulicama, a situacija je eskalirala kada su policajci počeli bacati šok bombe i suzavac.\nAleksandar Vučić, kosovo,\nVIDEO: DRAMATIČNO STANJE NA KOSOVU Tijekom nereda upucan jedan Srbin, u teškom je stanju; Brnabić traži reakciju NATO-a


Posao parlamentarca - najbolje plaćen nerad - Istinomjer\nOpće poznato je da je jedan od najbolje plaćenih poslova u BiH posao državnog, odnosno entitetskog parlamentarca. I dok se još uvijek formiraju vladajuće većine, dogovaraju koalicije na svim nivoima vlasti, te vrbuju stranački preletači kako bi se obezbijedio dovoljan “broj ruku” u zakonodavnim tijelima, podsjećamo ko su bili najneaktivniji parlamentarci u BiH, uz napomenu da su neki od njih, usprkos svojoj pasivnosti, ponovo dobili povjerenje građana/ki.\nZvanični podaci sa web stranice Parlamentarne skupštine BiH pokazuju da zastupnici Asim Sarajlić, Željko Komšić, Đorđo Krčmar i Milica Marković u ovom mandatu nisu postavili nijedno zastupničko pitanje na sjednicama Predstavničkog doma Parlamentarne skupštine BiH.\nKada je u pitanju Dom naroda Parlamentarne skupštine BiH, najneaktivniji parlamentarci bili su Bariša Čolak, Fahrudin Radončić, Ognjen Tadić, a slijede ih Darko Babalj, Dragutin Rodić i Nebojša Radmanović, sa po jednim postavljenim pitanjem.\nKoliko za ovakav odnos prema funkciji, za koju su izabrani od strane građana/ki, zarađuje jedan parlamentarac pokazuju nam zvanični podaci Vijeća ministara BiH.\nPrema podacima Vijeća ministara BiH, prosječna neto mjesečna plata zastupnika u Parlamentarnoj Skupštini BiH iznosi preko 4.500 KM. Dodamo li ovome dodatke na platu, odnosno topli obrok u iznosu od cca 130 KM, te tzv. paušal poslanika PSBiH, koji iznosi od 500 do 700 KM, prostom računicom dolazimo do iznosa od oko 300.000 KM koje jedan državni parlamentarac “zaradi” za 4 godine.\nUkoliko se parlamentarci za koje ste glasali ne nalaze na spisku najneaktivnijih u mandatnom periodu 2014 – 2018, na sljedećim linkovima možete provjeriti koliko su bili (ne)aktivni u Parlamentarnoj skupštini BiH: Link 1: Dom naroda Link 2: Predstavnički dom\nU Predstavničkom domu Parlamenta FBiH zastupnici SDA, koji nisu postavili niti jedno pitanje, su: Arapčić Tarik, Ćosić Almira, Kukić Mirsad, Muhić Halid, Edin Mušić. Njima se pridružio i Alajbegović Zijad (SBB), Herceg Ljuban (HDZ 1990), Halilović Salem (Stranka za BiH), Hankić Refik (Stranka za BiH).\nI u Domu naroda Parlamenta FBIH bilo je zastupnika koji za vrijeme svog mandata nisu postavili niti jedno pitanje niti uputili zastupničku inicijativu. To su Rasim Dostović, Mehmed Mahmić i Amor Mašović (SDA), zatim Stipe Barun, Davor Pehar, Ivo Tadić (HDZBiH, HSS, HKDU BiH, HSP Herceg-Bosne), a pridružuju im se i Slaviša Mihajlović (SNSD) i Nikola Simić (SDP).\nMjesečna primanja federalnih parlamentaraca, koja obuhvataju neto platu i dodatke na platu, iznose oko 4.000 KM.\nViše o aktivnostima parlamentaraca u oba doma federalnog parlamenta možete pronaći OVDJE\nU Narodnoj skupštini Republike Srpske ćutali su sljedeći zastupnici: Edin Ramić i Adil Osmanović (SDA), Boris Jerenić (SDS), Milorad Jagodić i Milica Lovrić (SNSD) i Cvijetin Lovrić (PDP). Među onima koji su zanemarili svoje obaveze su i SNSD-ovi poslanici: Nenad Kuzmić, Goran Jerinić, Čedo Vuković, Igor Žunić, te Neda Petrić iz SRS i Dragomir Vasić iz SDS-a, kojima se znalo desiti da tokom jedne cijele mandatne godine ne progovore niti riječ ili eventualno uzmu učešće u jednoj parlamentarnoj diskusiji.\nInače, mjesečna plata poslanika koji su zasnovali radni odnos u Narodnoj skupštini RS, prema zvaničnim podacima iznosi 2.550 KM, bez minulog rada i ovaj iznos se uvećava po raznim osnovama. Tako, primjera radi, mjesečna plata poslanika koji je zasnovao radni odnos u NS RS, a koji obavlja poslove i zadatke predsjednika Kluba poslanika veća je za 383,00 KM. a zamjenika predsjednika Kluba poslanika uvećana je za dodatnih 128,00 KM itd.\nViše o aktivnostima i platama poslanika u NS RS možete pronaći OVDJE.\nIz svega navedenog jasno je da je prisutan nerad, a da su za isti državni i entitetski parlamentarci izuzetno dobro plaćeni. Usprkos poražavajućim podacima, da iako su dobro plaćeni za taj posao, uopće nisu održavali sjednice niti fizički boravili u prostorijama zakondavnih tijela, a kamoli zastupali interese građana/ki kroz podnošenje inicijativa i postavljanje pitanja, mnogi parlamentarci dobit će mandate i naredne četiri godine.


Beograd deo evropske turneje za borbu protiv dijabetesa Diathlete European tour 2016 - Sportski portal Srbije\nBritanski ultra maratonac Gavin Grifits pomaže u širenju svesti o dijabetesu\nUdruženje za borbu protiv dijabetesa “Plavi krug” ugostiće ultra maratonca i mladog lidera u dijabetesu Gavina Grifitsa (Gavin Griffiths) iz Velike Britanije, sa kojim će u četvrtak, 14. aprila, organizovati trku zadovoljstva od pet kilometara u okviru “Diathlete European Tour 2016”. Trka počinje u 19.30 časova a start je kod Panta rei restorana, na početku šetališta 25. maj.\nCilj Diathlete turneje je da širi svest o dijabetesu u lokalnim zajednicama i organizacijama kroz niz aktivnosti i događaja širom Evrope. Za ovu godinu su već isplanirane ture u Beogradu, Budimpešti, Veneciji, Ljubljani, Zagrebu, Severnoj Irskoj, Londonu, Floridi i dr.\nGavin Grifitsa je veliki borac za prava osoba sa dijabetesom, s kojim i sam živi već dugi niz godina. Nosio je olimpijsku baklju u Londonu 2012. godine i uspešno savladavao ekstremne izazove na pet kontinenata širom sveta, među kojima je najizazovnije bilo trčati 30 maratona u 30 dana širom Velike Britanije.\nSvi koji žele da podrže osobe sa dijabetesom pozvani su da učestvuju u trci zadovoljstv. Od starta trči se do patrole rečne policije (još 100m od Brankovog mosta) gde se pravi okret i vraća nazad. Poželjno je da svaki učesnik obuče ili ponese nešto plavo, jer je to boja koja simboliše borbu osoba koje svakodnevno žive s dijabetesom. Ove godine svoj podršku svetskom danu dijabetesa pružila je i naša poznata teniserka Ana Ivanović.\nViše informacija: www.plavikrug.org ili na grupi>>\nKontakt: Bojana Marković 063.276980 ili Tijana Milanović 065.5678035\nUnapređenje saradnje MOS-a i Beogradskog maratona


BS Computer - Zrenjaninski IKT klaster\nZnačajno mesto u ponudi firme BS Computer zauzima usluga IT rešenja po sistemu “ključ u ruke”, kao i IT Outsourcing.\nUsluga po sistemu “ključ u ruke” podrazumeva kompletne aktivnosti od projektovanja celokupne IT infrastrukture preduzeća, nabavke i montaže opreme, izrade mrežne infrastrukture (pasivni i aktivni deo), kao i nabavke i instalacije operativnih sistema i aplikativnog softvera na računare i servere u Vašoj firmi uz adekvatnu obuku korisnika radi maksimalnog iskorišćenja postavljenog sistema. U okviru implementacije ovakvog rešenja u mogućnosti smo da integrišemo i sisteme za VoIP telefoniju, video nadzor (posedujemo licence za tehničko obezbeđenje), evidenciju radnog vremena, kontrolu pristupa i sl.\nImplementacijom IT rešenja po sistemu “ključ u ruke” izbegavaju se tipični problemi koji su dosta česti kada na infrastrukturi i implementaciji IT rešenja radi više izvođača (nedostatak projektne dokumentacije, nekompatibilnost opreme, nedostatak mrežnih resursa usleg lošeg projektovanja kapaciteta itd.).\nIT Outsourcing je način pružanja usluga koji omogućava Vašoj firmi da umesto posedovanja svog IT sektora, ugovorno angažujete našu firmu da Vam pruža usluge u vezi sa informacionim tehnologijama, u cilju smanjenja IT troškova. Prednosti se ogledaju u tome što ne morate imati stalno zaposlene, ulagati u njihovo usavršavanje, brinuti da posedujete angažovan dovoljan broj zaposlenih sa neophodnim veštinama… Naše angažovanje može biti na lokaciji klijenta ili daljinskim putem direktno iz naše firme (što smanjuje vreme odziva na minimum). Takođe, klijentima pored konstantne IT podrške poslovanju pružamo i usluge daljinskog praćenja i održavanja sistema radi proaktivnog delovanja, kako biste imali maksimalno pouzdano okruženje za rad.


Ruski rulet Hashima Thacija | Spor Kosova i Srbije | Al Jazeera Balkans\nRuski rulet Hashima Thacija\nPredsjednik Kosova je precijenio svoju moć kod međunarodnih faktora inicijativom da od Kosovskih snaga bezbjednosti napravi vojsku Kosova.\nSAD, NATO i EU podržavaju transformaciju Kosovskih snaga bezbjednosti samo kroz promenu UstavaEPA\nPrilikom podnošenja nacrta zakona Skupštini Kosova, Hashim Thaci je izjavio da on za ovu transformaciju ima podršku kako koalicionog partnera, opozicije, ali i SAD-a i NATO-a. Sa ovom inicijativom nije konsultovao koalicionog partnera, opoziciju, niti međunarodne ključne faktore - Vašingon i Brisel. U vezi ove inicijative, Thaci je prethodno razgovarao telefonom sa premijerom Srbije Aleksandrom Vučićem, koji se oštro protivio formiranju vojske Kosova i da za to očekuje pomoć Evropske unije, SAD-a, Rusije "i svih drugih", uz konstataciju da su to veoma krupne stvari da bi se neko sa tim igrao. Jer, po njemu, fomiranje vojske Kosova značilo bi kršenje Rezolucije 1244 Saveta bezbednosti Ujedinjenih nacija, ali je suprotno i kosovskom Ustavu.\nMeđutim, iako SAD i NATO podržavaju transformaciju Kosovskih snaga bezbednosti u vojsku, oštro su reagovali na ovu inicijativu, rekavši da ona može da se dogodi samo promenom Ustava. Generalni sekretar NATO-a Jens Stoltenberg je preneo vlastima u Prištini zabrinutost Alijanse zbog predložene transformacije Kosovskih snaga bezbednosti u oružane snage bez promene Ustava. Jasno im je, kazao je, stavio do znanja da unilateralni koraci poput ovih nisu od pomoći i zatražio od kosovskih vlasti da ostanu u bliskom kontaktu sa Beogradom.\nAmbasada SAD-a u Prištini insistira da transformacija treba da se uradi kroz ustavne promene, što bi podrazumevalo i saglasnost poslanika Srpske liste, saopšteno je iz ove ambasade. "Politika SAD-a je da transformacija bezbednosnih snaga u oružane snage Kosova treba da se obavi u skladu sa Ustavom i kroz sveukupan politički proces." Istovremeno se oglasio i KFOR, s porukom da će morati da razmotri svoj nivo angažovanja na Kosovu ukoliko dođe do promene zakona.\nPredsjednik se 'preračunao'\nVlada Kosova je saopštila da je opredeljena da Kosovo ima svoju vojsku u okviru ustavnih rešenja i uz podršku i koordinaciju sa srateškim partnerima - SAD-om i NATO-om. I unutar koalicionog partnera, Demokratskog saveza Kosova, bilo je glasova koji su se protivili formiranju vojske na način kako je pokrenuo predsednik. Time je frustriran i premijer Isa Mustafa, koji je izjavio da vojska Kosova nije, niti će biti partijska vojska\nUvidevši da se preračunao, predsednik Thaci je priznao da Kosovo nema međunarodnu podršku za ovu inicijativu, jer SAD i NATO, ali i EU, podržavaju transformaciju Kosovskih snaga bezbednosti samo kroz promenu Ustava. On je izjavio "da če podneti ostavku ukoliko ne prođe zakon o formiranju vojske Kosova" i da u tom slučaju "Skupština treba da ide kući" (da se raspušta i raspišu prevremeni izbori). Ova izjava je od analitičara na Kosovu ocenjena kao pritisak na poslanike, a iznad svega na međunarodne faktore koji se protive ideji formranja vojske Kosova.\nPovodom ove najave Thacija, u Demokratskom savezu Kosova kažu da, ukoliko se govori o biranju između Thacija i SAD-a, onda se za Kosovo ove dve stvari ne mogu uporediti, jer SAD ima veliki značaj za Kosovo i njegov narod, a Thaci se može lako zameniti. To što je Zapad odustao od podrške Thaci pripisuje "otvorenim, jasnim i odlučnim" protivljenjima Beograda i Srpske liste, čiji poslanici bojkotuju parlament - a bez njihovih glasova ne postoji neophodna parlamentarna većina za ustavne promene kao uslov za formiranje vojske Kosova.\nBeograd je ovu slatkorečivu zamku dočekao kao svoj doprinos stopiranju kosovskog vojnog projekta. Premijer Vučić izjavio je da od radosti "skoro zaplakao" u trenutku kad mu je generalni sekretar NATO-a rekao da oni ne podržavaju formiranje kosovske vojske. Vučić je podvukao da je to važna pobeda Srbije, čime je kapitalizovao stav SAD-a i NATO-a o formiranju vojske Kosova kao uspeh politike koju on vodi.\nMeđutim, analitičari u Beogradu ocenjuju da takav stav Vašingtona i Brisla nije rezultat dejstvovanja srpske diplomatije. Jer, nisu se NATO i SAD opredelili zato što je Beograd lobirao kod Rusa i Kineza, ni zato što su stali na stranu Vučića posle njegove oštre verbalne telefonske konfrontacije sa Thacijem. Ali, svakako da je takva odluka Thacija dala vetar u leđa predsedničkom kandidatu Vučiću u jeku izborne kampanje.\nMajstor za stvaranje i rješavanje problema\nPoslednji koraci Thacija gledaju se sa velikim nezadovoljstvom, ne samo od ambasadora zapadnih zemalja u Prištini, već i u glavnim centriam moči, uključujuči Vašington i Brisel. Tako je izjavio anonimni diplomatski izvor, koji naglašava da je "računica Thacija toliko važna za Zapad i da će ga spasiti od njegovih grešaka skroz progrešna".\nDramatičnost kojom je Thaci postavio pitanje "promene misije Kosovskih bezbednosnih znaga" preko nacrta zakona koga je uputio Skupštini objašnjava se njegovom potrebom da ponovo izbije na čelo procesa dijaloga sa Srbijom i kako bi potisnuo u defanzivu premijera Mustafu i predsednika parlamenta Kadri Veselija, koji su dobili međunarodnu podršku izbacivši njega u "aut", na šta Thaci nije naviknut i odakle ne može više da štiti poslovne interese koji stoje iza njega.\nThaci je poznat kao uspešan kreator i režiser problema koje je stvarao sam. Još je prvi šef UNMIK-a Bernar Kušner rekao da je on "političar koji uveče stvara problem, a ujutro zove telefonom i nudi rešenje". Tako stvarajući jedan novi problem, u ovom slučaju vojske, odnosno učinivši ga urgentim, on nastoji da stavi u nemogući položaj dva svoja glavna rivala da bi ponovo preuzeo vođenje neophodnog procesa normalizacije odnosa sa Srbijom, proces dekriminalizacije i evroatlantskih integracija. Ali, Mustafa i Veseli su na vešt način vrući krompir ponovo vratili u njegove ruke i doveli ga u stanje koje zahtevaju Brisel i Vašington.\nJake izjave Thacija da će se vojska formirati sa ili bez podrške ključnih partnera, ili da će podneti ostavku ukoliko to ne prođe u parlament, pokazuje njegovu nervozu i nemoć da bi vratio uticaj bilo u njegovoj bivšoj stranci, bilo u svom koalicionom partneru. Aktiviranje grupe za pritisak i određenih medija su nastojanja da se pojaća dramtičnost, da se uznemirava Zapada navodno eskalacijom, da izazove militarističke snage u Srbiji i da održi kosovke Srbe van procesa.\nBilo kako bilo, u celoj ovoj drami u predsedničkoj režiji jedna stvar je sigurna: Thaci neće dati ostavku (kako je pretio) nezavisno kako će se odvijati stvari sa njegovim predlogom. Ako zbog nićeg drugog, onda zbog toga što će stvarati drugi još veći problem i nadvladaće svojom propagandom, kojom će okriviti i kaljati svakog ko mu bude pomenuo ostavku. Svakako da se sudbina Thacija u politici vezuje sa procesom dekriminalizacije društva i države Kosova i normaliacijom odnosa sa Srbijom.\nPosljednja šansa za vladajući dvojac\nIgra Thacija, u sadejstvu sa Veselijem, oko formiranja vojske je veoma opasna, jer se pravi za njihove parapolitičke interese i protiv planova SAD-a, EU-a i NATO-a. Ovaj dvojac i vojsku želi da pravi kako su pravili rat: prepredeno i mizernim zamkama, a za ličnu vlast. Dokle je dosezala politička sramota na Kosovu pokazuje činjenica da je Thaci oko inicijative o formiranju vojske razgovarao telefonom sa premijerom Srbije Vučićem, ali ne i sa premijerom Kosova Mustafom i opozicijom, niti sa SAD-om, NATO-om i EU-om...\nKakve ciljeve želi da postigne Thaci ovom inicijativom? Prema kosovkim analitičarima, on, u saradnju sa Veselijem, žele da izazovu veću krizu da bi se išlo na prevremene parlamentarne izbore, jer misle da je to poslednja šansa da njihova stranka, Demokratska opartija Kosova, još jednom dobija izbore. Jer sada, kad kontrolišu skoro sve u državi i u podzemlju, mogućnosti za pobedu su veći; da zaoštre situaciju na Kosovu uoči podizanja optužnice za ratne zločine od Specijalnog suda protiv nekoliko kamandantava Oslobodilaćke vojske Kosova, gde se spomiju i imena Thacija i Veselija; da se Thaci faktorizuje u političkoj domaćoj sceni; da potvrdi snagu svoje vlasti nad prolitičkim procesima i formiranjem vojske zaradi veliki moralni i politički kredit pred građanima Kosova; da formira vojsku kako bi, u slučaju neke veće političke krize, izvršio vojni puč i zabranio rad opozicije, civilnog društva i medija koji kritikuju njegovu politiku.\nImajući u vidu žestoke reakcije SAD-a, NATO-a i EU-a, postavlja se pitanje - da li je predsednik Kosova Hashim Thaci ovaj puta precenio svoju moć stećenu velikom podrškom međunarodnih ključnih faktora i igrao ruski rulet?\nStavovi izraženi u ovom tekstu su autorovi i ne odražavaju nužno uredničku politiku\nNeslaganje Vučića i Thacija o vojsci Kosova


Povećavanje marže nije dozvoljeno – Efektiva\nPovećavanje marže nije dozvoljeno\nOd stupanja na snagu Zakona o zaštiti korisnika finansijskih usluga, za pomoć oko potpisivanja Aneksa nam se obratio i dobar broj zaposlenih u bankama, koji su primorani da potpisuju nove Anekse sa odredbama o povećavanju marže u slučaju da napuste radno mesto, po bilo kom osnovu.\nDakle, Zakon je zabranio samovolju banaka u delu menjanja bitnih elemenata ugovora o kreditu, pa pošto su ostale bez tog mehanizma za sticanje profita, pojedine banke su se dosetile da zarade na svojim zaposlenima, “ponudivši” im potpisivanje novih Aneksa. U njima je glavna odredba mogućnost da banka poveća maržu nakon odlaska zaposlenog iz banke (gubitak radnog mesta).\nUpravo to se i desilo jednom bivšem zaposlenom Pireus banke, koji je prihvatio ponuđeni Aneks u kom je stajalo da će banka korigovati kamatnu stopu sa 3M Euribor + 0,75% marže, na 3M Euribor + 5% marže, u slučaju da potpisnik izgubi status zaposlenog banke. Obzirom da zaposleni nemaju mnogo manevarskog prostora za žalbe i prigovore tokom trajanja radnog odnosa, ovaj, sada već bivši zaposleni, je nakon odlaska iz banke napisao prigovor i uputio ga NBS, koja je reagovala Rešenjem po kom je Pireus banci naloženo da kamatu, tj maržu vrati na ugovorenu.\nPireus banka je zatim postupila po Rešenju NBS-a i višak novca, naplaćenog kroz uvećanu maržu, uplatila bivšem kolegi na račun.\nOva banka nije jedina koje je zaposlene “obradovala” aneksima ovog tipa, a ovaj primer pokazuje da NBS neće tolerisati slične poteze banaka u budućnosti. Svi koji imaju, ili očekuju da će imati problem ovog tipa, mogu se obratiti Udruženju Efektiva ili NBS za pomoć.\nPosted on 26/03/2013 Author bobbyCategories Bankarske Aktuelnosti\nPrethodna Prethodna: Zašto ne produženje roka, zašto ne grejs period\nSledeća Sledeća: Krećemo na "operativni lizing"


ZAKON O JAVNIM NABAVKAMA: OčEKUJE SE UNAPREđENJE SISTEMA JAVNIH NABAVKI, KAKO BI SE REšILO PITANJE ODNOSA PONUDE SA NAJNIżOM CENOM I KVALITETA USLUGE. OD KLJUčNE VAżNOSTI POVEćANJE EFIKASNOSTI I TRANSPARENOSTI U PROCESU JAVNIH NABAVKI\nNajniža cena u javnim nabavkama ne znači da je to i najpovoljnija kupovina, jer proizvode i usluge sa najnižom nabavnom cenom često prate značajni troškovi, ukazao je ambasador SAD u Srbiji, Kajl Skot, na konferenciji o javnim nabavkama. Od ključne važnosti povećanje efikasnosti i transparenosti u procesu javnih nabavki, poručuje šef Kancelarije Svetske banke u Srbiji Toni Verheijen.\nKajl Skot je istakao da će javna nabavka biti efikasnija ako se učini transparentnijom i manje podložnom korupcijom.\n"Korupcija je osnovni problem u čitavom regionu. Jedna nevladina organizacija iz SAD je procenila da je između 2004. i 2013. godine prosečno 40 miliona dolara godišnje nestalo u Srbiji zbog korupcije. Osam odsto svih građana Srbije dalo je mito, pokazuje istraživanje UNDP-a, koja procenjuje da je korupcija poskupljuje javne nabavke širom sveta za 25 odsto", objasnio je Skot.\nAmerički ambasador smatra da bi otvorenija i transparentnija regulativa olakšala borbu protiv korupcije, ali i da je važno da se osnažne institucije, koje se bave tom borbom.\n"Način na koji država upravlja novcem predstvalja suštinu dobrog rukovođenja. Ako se javni fondovi troše pametno i pošteno, a usluga i proizvodi nabavljaju na pošten i dobar način, poverenje u državu raste. Javni tenderi koji se okončavaju neuspešno i povezani su sa prevarom podrivaju poverenje građana u Vladu Republike Srbije", upozorio je američki diplomata.\nAmbasador Skot rekao je da je jedan od najvećih izazova u javnoj nabavci kako da se definiše vrednost i kako javnost da dobije najviše za uloženi novac.\nGodinama se, prema njegovim rečima, smatralo da treba odabrati najjeftiniju ponudu, uz ocenu da se time navodno čuva novac, međutim danas, mnoge države, a tako i SAD dolaze do zaključka da to nije tako, jer korupcija može biti i dalje problem čak i kada su cene jedini faktor koji se uzima u obzir.\n"Ono što u početku deluje kao najjeftinija ponuda može da se pretvori u najskuplju. To se dešava jer proizvodi koštaju više zbog svog upotrebnog veka, jer je mnogo više potrebe za održavanjem i popravkama", ukazao je američki ambasador.\nZakon o javnim nabavkama ("Sl. glasnik RS", br. 124/2012, 14/2015 i 68/2015) dozvoljava zvaničnicima, kako je podsetio, da se uzimaju u obzir kvalitet i rok trajanja, a to je dobro, jer će se dobijati kvalitetni proizvodi, i učiniti da srpska ekonomija bude konkurentna.\nSvaki zakon je uspešan u zavisnosti od svoje primene, dodao je on, ocenivši da će biti potrebno mnogo vremena da se službenici prilagode novim zakonima.\nNa konferenciji "Promena paradigme u javnim nabavkama: Vrednost za novac i povećanje ekonomičnosti" je istaknuto da javnu nabavku mogu da prate značajni troškovi za popravke i održavanje, potrošnje energije, zaštite životne sredine, tako da ukupan trošak koji država plaća po pravilu, bude veći od alternativnog proizvoda čija je nabavna cena bila nešto viša.\nZbog toga je jedan od prioriteta u novim direktivama EU korišćenje kriterijuma "ekonomski najpovoljnije ponude" kojim se, pored cene, omogućava bodovanje kvaliteta i drugih bitnih svojstava proizvoda i usluga.\nŠef Kancelarije Svetske banke u Srbiji Toni Verheijen ocenio je da je od ključne važnosti povećanje efikasnosti i transparenosti u procesu javnih nabavki, što će doprineti i smanjuju siromaštva, jer će ostajati više novca za bolju u infrastrukturu, škole, bolnice i drugo.\n"To je važno i da bi Srbija postala konkurentnija", poručio je Verheijen na konferenciji.\nOn je dodao da SB podržava vladu Srbije u tim naporima.\nKako kaže, Srbija je napravila veliki korak napred po pitanju strateških dokumenata donošenjem Strategije razvoja javnih nabavki u republici srbiji za period 2014-2018. godine ("Sl. glasnik RS", br. 122/2014) i Zakona o izmenama i dopunama Zakona o javnim nabavkama ("Sl. glasnik RS", br. 68/2015).\n"Cena ne sme da bude jedini kriterijum, vrlo smo zadovoljni što su procedure u Srbiji sliče našim u SB. Ove godine ćemo konačno usvojiti i novi okvir SB, koji će Srbija moći da koristi", naveo je Verheijen.\nOn ističe da je će SB imati još pragmatičniji pristup koji će omogućiti veće suzbijanje korupcije.\nVerheijen je podsetio da je SB početkom godine odobrila program pomoći za optimizaciju javne administracije od 75 miliona dolara.\nTaj program ima tri cilja: da se smanji dužina procedure, povećanje okvira javnih nabavki, treće povećanje sertifikacije ljudi koji će za to biti zaduženi.\nSrbija trenutno ima više od 3.000 ljudi koji su prošli sertifikaciju javnih nabavki, ali treba još povećati kapacitete kako bi bila dobro mesto za ugovore i biznis.\nU Srbiji je vrednost javnih nabavki u 2015. godine bila oko tri milijarde evra.\nIzvor: Vebsajt RTS, 01.06.2016.


Pešić za B92.net: Partizan kao Barselona, šteta što 'večiti' nisu zajedno u Evroligi\nIzvor: B92, 25.Maj.2020, 18:44\nIako je Barselona bila za to da se nastavi sezone, Pešić priznaje da je >> Pročitaj celu vest na sajtu B92 << realna odluka doneta.\n"Odluka je takva kakva je, doneta adekvatnoj situaciji. Zbog različitih uslova i okolnosti je logična", kreće razgovor Pešić za B92.net.\n"Hteli smo da igramo. Mi smo se od prvog dana kada je objavljen karantin pripremali, klub je doneo odluku da svi igrači ostanu u Barseloni. Samo je jedan Amerikanac (Dilejni prim. aut) otišao zbog familijarnih razloga i nije se vratio".\n"Videli smo našu šansu, dobro gurali i sa dobrim šansana za bolji ranking. Imali smo najteži raspored u početku, većinu mečevea igrali u gostima. Sada bismom verovatno poporavili plasman jer bismo na poslednjih šest mečeva igrali četiri kod kuće, a još dve na strani i to sa timovima iz donjeg doma".\n"Puno ekipa je želelo da igra. Pogotovo ove koje su trenirale. To ne menja stvar. Svi španski klubovi su bili da se nastavi, jer su igrači ostali tu i pripremali se. Ova situacija je najrealnija".\n"Pokušavam da sagledam situaciju. Jedno su emocije, navijači šta žele, a drugo realnost. Svuda su prekinute lige, nije bilo šampiona u mnogim zemljama. Teško je doneti odluke i teško je da ti neko oduzme ono što si na terenu stekao. Mi smo završili prvi u Španiji posle 75 odstso takmičenja, a oni su rekli da nema šampiona i ispadanja".\n"Mogla je možda se proširi Evroliga. Međutim, u uslovima kada ne znamo kako će se odvijati kasnije sve, da li će biti publike i mnogih faktora... Druga pozitivna stvar je što Evroliga ima dovoljno vremena da se pripremi".\n"Partizanova situacija je slična kao naša. Bili smo u prekidu prvi, a tako je i Efes, Himki u VTB ligi, Virtus u Italiji", rekao je Pešić i podvukao.\n"Da li šteta što Srbija nema dva tima u Evroligi? Nije sada šteta, uvek je", zaključio je harizmatični trener, prvak Evrope i sveta sa Jugoslavijom i još jednom najbolji na kontinentu sa Nemačkom.


Objavljeno u kategoriji Crna Hronika na 01.12.2018 12:13:10\nUbistvo policajaca: Zatražen pritvor za uhapšenog Obradova\n(Patria) - Kantonalno tužilaštvo KS predložilo je Kantonalnom sudu u Sarajevu određivanje jednomjesečnog pritvora osumnjičenom Milošu Obradovu koji se dovodi u vezi sa ubistvom policajaca.\n- Pritvor je predložen zbog opasnosti da bi osumnjičeni boravkom na slobodi mogao ometati istragu utjecajem na svjedoke, prikrivati dokaze, potom, zbog opasnosti od ponavljanja krivičnog djela i zbog opasnosti da bi boravkom na slobodi osumnjičenog moglo doći do uznemirenja javnosti – kažu iz Tužilaštva KS.\nPodsjećamo, jučer su Pripadnici Državne agencije za istrage i zaštitu (SIPA) lišili slobode Miloša Obradova na području Pala, a koji se dovodi u vezu sa ubistvom dva sarajevska policajca 26. oktobra na Alipašinom Polju.\nObradov je automafijaš iz Istočnog Sarajeva koji je i ranije privođen tokom istrage ubistva dva policajca.\nIz SIPA-e je saopćeno da je lišavanju slobode osumnjičenog prethodilo preduzimanje operativnih aktivnosti SIPA-e u saradnji s Tužilaštvom Kantona Sarajevo, Obavještajno-sigurnosnom agencijom Bosne i Hercegovine i Ministarstvom unutrašnjih poslova Republike Srpske.\n- Nakon izvršenih pretresa stana, drugih prostorija i pokretnih stvari, osoba lišena slobode predata je u nadležnost Ministarstvu unutrašnjih poslova Kantona Sarajevo saopćeno je iz SIPA-e.


Predsednik Južne Osetije položio venac na spomen-ploču Čurkinu - 11.01.2018, Sputnik Srbija\nPredsednik Južne Osetije Anatolij Bibilov i ambasador Rusije u BiH Petar Ivancov su danas u Istočnom Sarajevu položili venac na spomen-ploču preminulom ruskom... 11.01.2018, Sputnik Srbija\nvesti, svet, istočno sarajevo, vitalij čurkin, anatolij bibilov, region\n15:58 11.01.2018 (Osveženo: 03:46 26.08.2021)\nPolaganje cveća na spomenik Vitaliju Čurkinu u Istočnom Sarajevu, ambasadora RF u BiH Petra Ivancov i predsednika Južne Osetije Anatolij Bibilov.\nBibilov je sa delegacijom u Istočno Sarajevo stigao iz Banjaluke, gde je prisustvovao proslavi Dana Republike Srpske, a takođe imao sastanak sa predsednikom Srpske Miloradom Dodikom. Tom prilikom potpisan je i sporazum o saradnji između Južne Osetije i Republike Srpske.\n11 Januar 2018, 17:02\nMemorijalna ploča bivšem ruskom ambasadoru u UN Vitaliju Čurkinu, koji je preminuo u februaru prošle godine, postavljena je u Istočnom Sarajevu kao znak priznanja za doprinos koji je ruski diplomata dao odbrani interesa srpskog naroda.\nSpomenik je postavljen uz podršku Ambasade Ruske Federacije u BiH i Opštine Istočno Novo Sarajevo, a na inicijativu udruženja građana „Istočna alternativa“ Republike Srpske. Na memorijalnoj ploči izrađenoj od crnog kamena, uz ime, godine života i smrti i portret Vitalija Čurkina stoji i natpis na ruskom: „Hvala za rusko ’njet‘“.\nPredsednik Srpske je inače u junu prošle godine posmrtno odlikovao Čurkina Ordenom zastave RS sa srebrnim vencem za, kako je tada navedeno, rad i istaknute zasluge u posleratnom razvoju Republike Srpske, jačanje mira i međunarodne saradnje i za razvoj političkih i prijateljskih odnosa između Republike Srpske i Ruske Federacije. Dodik u svakoj prilici ističe da je Čurkin vetom Rusije na britanski predlog rezolucije sprečio da Srbi budu proglašeni genocidnim narodom.


ПОЧЕЛИ 9. МЕЂУНАРОДНИ ДАНИ ЕНЕРГЕТИКЕ И ИНВЕСТИЦИЈА\nHomeEkonomijaPOČELI 9. MEĐUNARODNI DANI ENERGETIKE I INVESTICIJA\n26/02/2020Redakcija BALKAN TVEkonomija, Vesti, za slajder0\nManifestacija Međunarodni dani energetike i investicija, koja će biti održana 26. i 27. februara na Novosadskom sajmu, otvorena je u Kongresnom centru Master, a prisutnima su se obratili gradonačelnik Novog Sada Miloš Vučević, potpredsednik Pokrajinske vlade Đorđe Milićević, stalna predstavnica programa za razvoj Ujedinjenih Nacija u Srbiji Fransin Pikap, šef Delegacije Evropske unije u Republici Srbiji Sem Fabrici i generalni direktor Novosadskog sajma Slobodan Cvetković.\n– Novi Sad je odavno prepoznao važnost energetskog sektora, a među najznačajnijim poduhvatima na tom polju je i projekat Kreativnog centra, u okviru kojeg se na jednom objektu gradi solarna elektrana od 25 kilovata, i to je ključni infrastrukturni projekat Grada kao Evropske prestonice kulture. U ŠOSO “Milan Petrović“ počinje izgradnja solarne elektrane od 120 kilovata, u nekoliko škola i vrtića su zamenjeni fasada, krovovi i stolarija, naša Toplana je jedna od prvih koja je potpuno gasifikovana, a zajedno sa evropskim partnerima uradili smo kogenerativnu stanicu, te proizvodimo čistu struju. Naši najvažniji evropski partneri su Evropska banka za obnovu i razvoj i Evropska investiciona banka. Želimo da još sredstava povučemo iz EU fondova, da iskoristimo znanje privrede i nauke, i da to bude snažan zamajac u razvoju ekonomije. Pokrećemo projekat “Zgrade sa niskim nivoom ugljenika i klimatskom otpornošću“, kupujemo autobuse na gas, a iduće godine pokrenućemo nabavku i prvih električnih autobusa. Veoma važan je i projekat energetske rekonstrukcije SPENS-a, tako da Novi Sad nije slučajno sedište najvećih energetskih kompanija u Srbiji – naglasio je Vučević.\nNajveći forum za inostrane i domaće projekte, Novosadski sajam organizuje uz podršku Pokrajinskog sekretarijata za energetiku, građevinarstvo i saobraćaj, a partner je RES fondacija. Uz izložbeni deo manifestacije, u kojem se predstavljaju firme, institucije i lokalne samouprave sa projektima u oblasti energetike, od izuzetnog je značaja kongresni segment u okviru kojeg se obrađuju najaktuelnije teme, uz učešće vodećih eksperata iz zemlje i inostranstva.\n– Evropska unija pokreće “Zeleni dogovor“, a to je ambiciozan plan da u narednih 30 godina EU postane neutralna kada je reč o emisiji ugljendioksida. Bili bismo prvi kontinent koji bi to postigao, međutim to nije baš jednostavno za poslovnu zajednicu, ali su i oni svesni da takva promena znači i prilike. U martu će Evropska komisija usvojiti prvi zakon o klimi koji će definisati potrebe investitora i preduzetnika, i radi na pripremi održivog investicionog plana koji bi trebao da ima fond od jednog triliona evra – rekao je Sem Fabrici.\nPrema rečima Đorđa Milićevića, svi kapaciteti za korišćenje energije vetra u Srbiji danas su izgrađeni na teritoriji Vojvodine. Kako je izjavio, osam vetro-elektrana proizvode električnu energiju, a još četri treba da se grade.\n– Od jula 2016. godine uloženo je 1,4 milijarde dinara za finansiranje i sufinansiranje projekata u kojima su energetski sanirani javni objekti – zaključio je Milićević.\nLončar: Korona virus slabiji od sezonskog gripa\nPrinc Hari se oprašta od kraljevskih dužnosti


Mladi su najbolja prilika za ulaganje | MINA\nEvidentirano 12 vjerskih zajednica\nSjutra promocija knjige Aleksandra Popova\nKreirali novi paket Viber stikera\nPad spoljnotrgovinske razmjene za osam mjeseci\nSjutra promocija digitalne platforme Tourism Insight\nNaslovnica MINA Business Mladi su najbolja prilika za ulaganje\nMladi su najbolja prilika za ulaganje\nSarajevo, (MINA-BUSINESS) – Mladi su u pandemiji koronavirusa pokazali potencijal, inicijativu i inovativnost i još jednom dokazali da su najbolja prilika za ulaganje, saopštio je vođa tima projekta Savjeta za regionalnu saradnju (RCC), Omladinska laboratorija Zapadnog Balkana, Adem Gashi.\nOn je u članku naveo da su širom svijeta ljudi davali sve od sebe da se prilagode novoj „normalnosti“.\n„Ali, ono što me je najviše zadivilo bila je brzina, inicijativa i inovativnost koju su mladi ljudi pokazali u samo nekoliko dana od izbijanja pandemije koja nam je donijela izolaciju“, rekao je Gashi.\nOn je, kako je saopšteno iz RCC-a, u članku naveo da su se pametni mladi ljudi brzo prilagodili učenju na daljinu, pronašli nove načine da se međusobno povežu u novim okolnostima i umjesto da se povuku ili podlegnu strahu oni su se angažovali i postali dio rješenja svojim inicijativama solidarnosti, pravljenjem softverskih aplikacija i na brojne druge načine.\n„Svi smo ih vidjeli kako se okupljaju i koriste 3D štampače na svojim fakultetima za pravljenje vizira i zaštitnih maski. Neki su otišli tako daleko da su napravili i jednostavan respirator, prijeko potreban u ovakvim vremenima“, dodao je Gashi.\nGashi se, kako je podsjetio, u martu pripremao za selidbu iz Prištine u Sarajevo gdje je dobio novi posao kao vođa tima projekta Omladinska laboratorija Zapadnog Balkana, koji je nedavno počeo sa radom, a koji realizuje RCC i finansira Evropska unija (EU).\nTaj projekat pruža mladima mogućnosti da učestvuju u donošenju odluka u cijelom regionu i unapređenju cjelokupnog društveno-ekonomskog okruženja i mobilnosti mladih na Zapadnom Balkanu.\n„Mladi su odgovorili na novu situaciju, brzo joj se i praktično prilagođavajući. Pokazali su spremnost da pomognu svojim društvima kojima je to bilo potrebno, čak iako je samo dva odsto njih zadovoljno situacijom u svojoj ekonomiji“, saopštio je Gashi.\nOn je rekao da „zapanjujućih“ 71 odsto mladih razmišlja o odlasku u inostranstvo da rade, dok njih još deset odsto i dalje razmatra tu mogućnost.\n„Zašto? Jednostavno zato što je 51 odsto mladih ljudi zabrinuto zbog zaposlenja, 37 odsto je zabrinuto zbog ekonomske situacije, a njih 28 odsto zbog korupcije“, objasnio je Gashi i dodao da su to svježi podaci, prikupljeni u okviru redovnog godišnjeg istraživanja građana regiona, Balkanski barometar 2020, koje sprovodi RCC.\nUprkos svim brigama, mladi su počeli da koriste svoje ideje, znanja i vješine da proizvode zaštitnu medicinsku opremu i organizuju akcije solidarnosti da pomognu drugima.\n„Činjenica da je region izuzetno skroman po pitanju javnih investicija u istraživanja i inovacije, sa prosječno samo oko jedan odsto bruto domaćeg proizvoda (BDP), nije zaustavila mlade ljude, koji čine 21 odsto ukupnog stanovništva na Zapadnom Balkanu, da se otisnu u ove nepoznate vode i pronađu inovativna rješenja za društva da izravnaju krivu širenja korona virusa i pomognu u spašavanju života“, rekao je Gashi.\nU RCC-u se nadaju da će vlasti prepoznati snagu i jačinu mladih i početi donositi prilagođene nove mjere da se spriječi njihov odlazak u inostranstvo u potrezi za boljom budućnosti.\n„Zajedno sa mladim ljudima vlasti mogu premostiti jaz i iskoristiti ovu priliku da mladi postanu stalni akteri u rješavanju pitanja od javnog interesa, uključujući i potrebe mladih“, smatra Gashi.\nPrema njegovim riječima, mladi su, usred svih novih promjena, pronašli način da se prilagode i postanu otporan i neprocjenjiv dio zajednice.\n„Ne postoji kristalna kugla koja će proreći budućnost, ali je kristalno jasno da ako postoji odgovarajući odgovor na pitanja mladih, kao i veća uključenost mladih u donošenje odluka, region će imati bolju budućnost“, zaključio je Gashi.\nPodgorica, (MINA-BUSINESS) – Vina Plantaža i crnogorski Vranac osvojili su osam medalja na najprestižnijem...\nBudva, (MINA-BUSINESS) - Turistička organizacija (TO) Budve kreirala je novi paket Viber stikera koji...\nPodgorica, (MINA-BUSINESS) – Ukupna spoljnotrgovinska robna razmjena Crne Gore u prvih osam mjeseci je,...\nPodgorica, (MINA) - Kod Ministarstva za ljudska i manjinska prava, shodno Zakonu o slobodi...


Početak/Ekonomija/Er Srbija ponovo leti iz Niša\nVioleta Milićević16. juna 2020.\nNacionalna avio – kompanija ER SRBIJA započela je ponovno uspostavljanje redovnog avio – saobraćaj sa aerodroma Кonstantin Veliki u Nišu nakon završetka pandemije, današnjim letom na relaciji Niš – Frankfurt (Han) i Niš – Nirnberg,\nEr Srbija i Aerodromi Srbije su putnicima ponudili dodatnu povoljnost da se od danas na let mogu prijaviti putem interneta (online check-in).\n„Trenutno zbog mera bezbednosti usled prevencije zarazne bolesti Кovid-19, ovu mogućnost mogu koristiti samo državljani zemalja ka kojima se let obavlja. Pored unapređenja tehnologije opsluge i komfora putnika, ovim će se smanjiti i direktan kontakt putnika i aerodromskog osoblja što ide u prilog merama prevencije“, saopštio je Aerodrom „Konstantin Veliki“.\nКako je ranije najavljeno od kompanije Er Srbija od 30. juna 2020. godine nastaviće se sa daljom normalizacijom redovnog avio – saobraćaja uvođenjem tri destinacije, Tivat, Salcburg i Hanover, čime će našim putnicima biti omogućena još bolja povezanost sa Evropom i svetom.\nAerodrom Konstantin Veliki Aerodrom Niš Er Srbija let


Kuljani u oktobru dobijaju prvi vrtić - BIGportal.ba\n27 Juna, 2020 27 Juna, 2020 073\nIzgradnja prvog vrtića u naselju Kuljani, u kojem treba da bude smješteno 90 mališana, trebalo bi da počne u avgustu, a završena u oktobru, rekao je za “Nezavisne” Petar Bilčar, načelnik Odjeljenja za komunalne poslove grada Banjaluka.\n“Dobili smo na uvid projekat za izgradnju vrtića, ali imamo određene zahtjeve i korekcije jer je dosta skuplje od planiranog budžeta za ovaj projekat, tako da smo projektantima dali zadatak da ga dorade i uklope u budžet kojim raspolažemo”, pojasnio je Bilčar.\n“Za ove namjene iz gradskog budžeta biće izdvojeno 200.000 KM, uz obezbijeđenu podršku Razvojnog programa UN-a (UNDP) od 100.000 KM”, kazao je Bilčar.\nMještani Kuljana godinama traže da se u ovom naselju otvori gradski vrtić, i ranije su predlagali da se za potrebe predškolske ustanove u toj mjesnoj zajednici preuredi prostor Osnovne škole “Jovan Dučić” koji se ne koristi od 2011. godine, a u vlasništvu je grada.\nNetfliks uskoro na sudu: Tužbe pljušte zbog novog filma o Šerloku Holmsu


Atmosferski sistemski regulator - sensoCOMFORT - Dostignite novi nivo upravljanja sistemom - Vaillant\nAtmosferski sistemski regulator - sensoCOMFORT\nPonudite svojim kupcima savršeni izbor za novogradnju i uključite obnovljive izvore energije poput fotonaponske energije, solarno-termalne energije ili ventilacije\nPreporučite sistem otporan na buduće promene vlasnicima kuća koje su pogodne za složene sisteme koji sadrže do devet krugova grejanja\nUživajte u praktičnoj konfiguraciji sistema i rukovanju zahvaljujući novom usklađenom dizajnu i korisničkom displeju naših upravljačkih jedinica i kotlova\nIskoristite pogodnosti daljinskog pristupa radu kotla – brzo rešavanje problema i napredno održavanje\nUpravljanje sistemom otpornim na buduće promene koji zahteva minimalan napor pri ugradnji, a garantuje maksimalno zadovoljstvo kupaca? Uz naš novi sistem sensoCOMFORT dobijate pametno rešenje koje osigurava oboje.\nPraktično integrisani obnovljivi izvori energije\nNaš regulatora upravljačka jedinica sensoCOMFORT, omogućuje vam da preporučite vašim kupcima brojne mogućnosti proširenja sistema. Kako biste dobili rešenje koje uključuje sistem koji je i visokoefikasan i prihvatljiv za životnu sredinu, mogu se uključiti obnovljivi izvori energije poput fotonaponske, solarno-termalne ili ventilacione. Zahvaljujući zajedničkom jeziku eBUS, sve su mogućnosti proširenja obnovljivim izvorima energije praktično izvedene. A postoji još jedna pogodnost, koja se odnosi na promene u budućnosti: lako možete da proverite svoj solarni prinos i potrošnju, kako bi rad sistema vašeg kupca bio još efikasniji.\nSveoubuhvatno rešenje za složene sisteme\nUz sensoCOMFORT svojim kupcima preporučujete praktično upravljanje čitavim sistemom koji deluje sa do devet različitih krugova grejanja, odnosno prikladan je za više porodične kuće sa više stambenih jedinica. Budući da više svaki stan ne zahteva regulator za svaku prostoriju, to, za vas, s jedne strane, znači jednostavniju ugradnju, a s druge strane, odličnu uštedu troškova za vaše kupce. Nema potrebe za ulaganjem u dodatne uređaje, jer se svime može praktično upravljati centralnim sistemom sensoCOMFORT. Time se za vas pojednostavljuje ugradnja i rad, jer je za nekoliko elemenata sistema potrebno rukovati samo jednom strukturom menija.\nKonfiguracija sistema sada zahteva samo nekoliko dodira\nNovi usklađeni dizajn i korisnički displej svih naših uređaja, rukovanje čini intuitivnijim nego ikada ranije – ako znate rukovati jednim, znate rukovati svim uređajima. Usklađeni koncept, uz jasno strukturirani meni i naš novi pomoćnik koji vas pitanjima vodi korak po korak, štedi mnogo vremena tokom puštanja u rad.


Kamena ograda stvara prirodnu zaštitu od vetra na kući u Melburnu - Gradjevinarstvo.rs\nDivno je videti više narodne arhitekture u savremenim arhitektonskim tokovima, nalik ovoj robustnoj kamenoj ogradi koja uokviruje letnjikovac južno od Melburna u Australiji.\nLetnjikovac je projektovan od strane arhitektonskog biroa B.E. Architecture i nalazi se na samom jugu poluostrva Mornington, a sastoji se od niza staklenih paviljona koji vire preko kamenog parapeta.\nOvaj kameni zid, koji dobija svoj konstruktivni integritet od sile pritiska, ne zahteva upotrebu maltera i štiti kuću od vremena istovremeno joj pružajući prirodno uzemljenje koje je u kontrastu sa savremenijim materijalima.\nLetnjikovac se povremeno koristi kao stalni i privremeni dom, i sačinjavaju ga staklene kutije koje su horizontalno ogranizovane po parceli. Samo je najviši sprat sa spavaćim sobama vidljiv iznad kamenog zida.\nOva organizacija omogućava postajanje osećaja zaštićenosti ovog objekta koji je inače od stakla, uz istovremeno pružanje dovoljne količine privatnosti. A obilni stakleni zidovi omogućavaju prodor obilja prirodne svetlosti u enterijer.\nStakleni zidovi se uvlače, omogućavajući stanarima da izađu ispod niza pergola sa trskama koje pružaju hlad. One pomažu u smanjenju solarnog zagrevanja objekta. Kameni zid je izgrađen korišćenjem kamenja iz loklanog kamenoloma, i njegova uloga je da ankeriše dom za tlo i pruži zaštitu od vetra i radoznalih pogleda.


Izvor: Luftika.rs, 17.Apr.2021, 11:30\nGetty Images Trudnicama bi trebalo da bude ponuđena vakcina protiv korona virusa onda kada se imunizuju starosne grupe kojima pripadaju, saopštio je Komitet za vakcinacinaciju i imunizaciju u Velikoj Britaniji (JCVI).\nDo sada je samo ženama >> Pročitaj celu vest na sajtu Luftika.rs << sa nekim već postojećim zdravstvenim stanjima i one pod visokim rizikom od zaraze bilo savetovano da se imunizuju.\nKada će svet biti vakcinisan Kampanja vakcinacije u Srbiji – gde je zatajilo AstraZeneka vakcina i retki tip trombova – sve što treba da znate Komitet je saopštio da bi svaka trudnica trebalo da razgovara sa njenim doktorom pre nego što ode a imunizaciju, ali se ističe da to nije nužan uslov.\nKoje vakcine proizvodi Srbija U bar sa kovid pasošem – da li je Izrael primer budućeg svetskog poretka Šta je ćelijski imunitet i zašto je važan Opasnost od komplikacija Žene mogu da budu vakcinisane u bilo kom trenutku trudnoće iako neke viže žele da sačekaju da prođu prvi ultrazvuk ili prvi trimestar, navodi se u saopštenju Kraljevskog koledža akušera i ginekologa.\nŠta kažu u Srbiji U Srbiji su prethodnih meseci mogla da se čuju različita mišljenja stručnjaka o tome da li trudnice treba da se vakcinišu.\nZašto ne možemo da poredimo vakcine protiv Kovida- 19The British Broadcasting Corporation\nBritanski komitet za vakcinaciju preporučio je vakcine Fajzer i Moderna jer je na osnovu istraživanja u Americi u kojem je učestvovalo oko 90.000 trudnica, utvrđeno da ne predstavljaju rizik...Trudnicama bi trebalo da bude ponuđena vakcina protiv korona virusa onda kada se imunizuju starosne grupe...


U Londonu postavljen najveci viseci vrt\nod Admin taj Pon 2 Feb 2009 - 9:30\nNajveći viseći vrt na svetu, ogromna korpa puna raznovrsnog cveća i bilja, postavljen je na zid hotela "Indigo" u londonskoj četvrti Pedington.\n"Viseći vrtovi Padingtona", odnosno korpa široka šest, visoka tri metra i teška 250 kilograma okačena je prekjuče na prednji zid hotela "Indigo" u Londonu.\nTrenutno najveći viseći vrt na svetu sadrži više od 100 različitih vrsta biljaka i cveća - orhideja, ruža, bršljana, belih rada, gerbera, mahovine i paprati, a biće dekorisan u skladu sa godišnjim dobima.\nEkipa dizajnera, inženjera i baštovana radila je tri nedelje na dizajniranju ove viseće bašte za čije je postavljanje bilo potrebno punih osam sati.\nKorpa je podignuta 7,5 metara od zemlje i postavljena je povodom otvaranja novog hotela američkog lanca "Indigo", u kojem noćenje košta 125 funti.\nKarin Nilsen, portparolka hotela, izjavila je medijima: "Naš novi hotel će biti jedinstven po dizajnu, naglašenih boja i sezonskih promena, pa ima li boljeg načina da se označi dolazak na tlo Velike Britanije od kreiranja najveće viseće korpe na svetu?"\nPredstavnica hotela je kazala da su dizajneri bili inspirisani "Visećim vrtovima Vavilona", jednim od sedam svetskih čuda, i nadaju se da će njihov postati "londonsko čudo".


Od novembra veći iznos na penzionom čeku – RTV SUNCE Arandjelovac\nHome » Aranđelovac » Od novembra veći iznos na penzionom čeku\nOd novembra veći iznos na penzionom čeku\nNa račun penzionera koji su radni vek proveli kao samostalci juče je legla penzija bez umanjenja. U utorak, deblje koverte će stići i na adrese poljoprivrednih i vojnih penzionera, a 10. novembra i najstarijima iz kategorije zaposlenih.\nPenzionerima u Srbiji primanja su umanjena u novembru 2014. godine u skladu sa sprovođenjem državnih mera štednje. Od tog smanjenja izostavljeno je oko milion onih sa primanjima do 25.000 dinara.Svima onima koji nisu učestvovali u državnoj štednji primanja će biti uvećana za pet odsto.\nMinistar za rad, zapošljavanje, boračka i socijalna pitanja Zoran Đorđević za Javni servis kaže da će svi penzioneri osetiti povećanje, kao i da je ukupan broj penzionera preko 1.700.000.\n„Ono što je bitno – sredstva su obezbeđena u budžetu za ovu i za sledeću godinu. Što se tiče samog ukidanja Zakona koji je bio o privremenom umanjenju to je bilo 2,32 milijarde na mesečnom nivou, a za ovo povećanje od pet posto za ovaj deo penzionera koji to treba da primi za njih je 1,02 milijarde na mesečnom nivou“, ističe Đorđević.\n„Kako to izgleda  tih milion penzionera kojima nije dirana penzija do 26.643 dinara, njima ce biti povećana pet posto. Onima do 34.003 dinara, kada se vrati posle ukidanja Zakona, pa razlika do pet posto, tako da će biti pet odsto povećanje“, objasnio je Đorđević.\nOn je dodao da je to urađeno baš zbog toga što je bilo raznih kritika da će biti urušen sistem, da će to da uruši penzioni sistem.\n„Upravo sa ovom merom mi nismo hteli da urušavamo sistem i izbegli smo tako nešto“, ističe ministar.\n„To je jedan od razloga zašto smo povećali penzije. Kada gledamo naplatu doprinosa u odnosu na isti period prošle godine, ona je veća za nešto više od devet odsto i iznosi 29 milijardi“.\nKakav je odgovor na zahteve sindikata penzionera koji je tražio da se ukine Zakon o privremenom umanjenju penzija, a sada traži da se isplati deo penzija koji u međuvremenu nije uplaćivan, ministar poručuje penzionerima da Vlada Srbije vodi računa o njima.\n„Svakako nećemo komentarisati nešto što se nalazi pred sudovima i pred Ustavnim sudom, ali ono što ja dobijam kao informaciju je da PIO Fond uglavnom kada se pojavi na ročištima, presuđuje se u korist PIO Fonda.\nNe bih voleo da to bude dodatni trošak našim penzionerima. Oni treba da veruju u Vladu Srbije, mislim da smo odgovornim radom u protekle četiri godine to i dokazali“, zaključio je ministar.\nPrethodna: Još mesec dana rok za podsticaje za mlade poljoprivrednike\nSledeća: RTV Sunce – Prava i obaveze deteta


I policajcima u Republici Srpskoj po 1.000 KM pomoći - BIGportal.ba\nI policajcima u Republici Srpskoj po 1.000 KM pomoći\n29 Aprila, 2020 29 Aprila, 2020 0109\nSvaki policijski službenik koji je od 15. marta do 15. aprila radio najmanje tri sedmice biće isplaćena jednokratna novčana pomoć od 1.000 KM.\nRepublički štab za vanredne situacije donio je danas Zaključak o isplati te pomoći policijskim službenicima u RS, a zbog posebno otežanih uslova rada službenika koji su radili u ovom periodu, zbog virusa korona.\n–Predlaže se Fondu solidarnosti za obnovu Republike Srpske da u saradnji sa Ministarstvom unutrašnjih poslova, a imajući u vidu ove razloge omogući isplatu jednokratne novčane pomoći za svakog policijskog službenika u iznosu od 1.000 KM – navodi se u zaključku Štaba.\nMinistarstvo unutrašnjih poslova treba Fondu solidarnosti za obnovu RS dostavi spisak policijskih službenika koji ispunjavaju uslove za isplatu jednokratne novčane, a ovaj zaključak danas stupa na snagu.\nTri žene iz iste porodice preminule od virusa korona